text:
Si nou obeyi kòmandman yo epi nou sèvi pwochen nou, n ap vin pi bon disip Jezikri.
Noumenm ki te deja antre nan dlo batèm epi ki resevwa don Sentespri a, nou fè alyans pou nou pran non Kris la sou nou, otremandi, nou deklare nou se disip Senyè a. Nou renouvle alyans sa a chak semèn lè nou pran Sentsèn, epi nou demontre ke nou se disip li pa fason n ap viv. Kalite disip sa a te demontre nan fason admirab nan dènye evenman ki te pase nan Meksik yo.
Sete yon bèl prentan pou kominote ki t ap kiltive fwi nan nò Meksik yo. Pye fwi yo te fleri anpil, e yo te gen anpil espwa pou yo fè yon bèl rekòlt. Yo te déjà ap pran dispozisyon pou yo te peye dèt yo, ranplase ekipman yo te bezwen yo ak pyebwa ki t ap vyeyi yo, epi kenbe kèk angajman pèsonèl tankou peye lekòl pou manm fanmi yo. Yo te menm planifye pou vakans anfami. Te gen yon atitid pozitif jeneral nan lè a. Epi, yon Lendi aprèmidi, nan fen mwa Mas la, yon tanpèt nèj te parèt, epi nèj te kòmanse tonbe. Nèj te tonbe jiskapeprè twazè di maten. Epi, lè nyaj yo te dispèse, tanperati a te bese briskeman. Pandan tout nwit la epi pandan tout kòmansman matine a, moun yo te fè tout efò yo pou yo te sove omwen yon pati nan rekòlt fwi a. Men tout efò yo te anven. Li te fè two frèt, e tout rekòlt la te jele konplètman. Pa t ap gen menm yon fwi pou yo rekolte ni vann ane sa a. Jounen Madi a te kòmanse avèk tris pèt dekourajan tout bèl pwojè, espwa ak rèv mèveye sa yo yo te genyen lavèy la.
Mwen te resevwa yon email nan men Sandra Hatch, madanm John Hatch, ki se premye konseye nan prezidans Tanp Colonia Juarez la nan Chihuahua, konsènan jou Madi maten terib sa a. M ap site yon ekstrè nan mesaj sa a: “John te leve bonè, apeprè 6:30 dimaten, pou l te kouri al nan tanp la pou wè si nou t ap bezwen anile sesyon jou maten sa a. Lè l te retounen li di parking nan ak wout la te netwaye, konsa nou te deside fè sesyon an. Nou te panse ke petèt kèk nan travayè tanp yo ki pat gen jaden yo t ap vini, e nou t ap kapab mete tout nan yon sèl sesyon. ... Sa te vrèman yon bagay enspiran pou wè mesye yo k t ap vini, youn apre lòt. Men yo menm, apre yon nwit blanch, ap panse ak rekòlt yo te pèdi a. …. Mwen t ap gade yo pandan reyinyon preparasyon nou an, e li te difisil pou yo te rete je klè. Men olye ke yo te panse yo te gen yon bon eskiz pou yo pat vini, yo tout te la. E te gen 38 moun nan sesyon an (yon sesyon antye)! Sete yon maten edifyan pou nou e nou te remèsye Papa nou ki nan Syèl la pou brav moun sa yo ki t ap ranpli devwa yo, kèlkeswa sa k te rive a. Mwen te santi yon espri espesyal jou maten sa a. Mwen sèten ke Pè Selès la te kontan pou konnen nou renmen kay Li a e nou santi ke sete yon bon plas pou n te ye nan yon maten difisil konsa.”
Istwa a pa fini la, men li kontinye toujou.
Laplipa nan moun ki te pèdi rekòlt fwi yo te gen kèk lòt moso tè disponib pou yo te plante lòt plant ranplasman pou sezon an, tankou piman oubyen pwa. Plant sa yo te kapab pèmèt yo jwenn omwen yon ti lajan, ase pou yo siviv jiska rekolt fwi ane pwochèn nan. Men, te gen yon bon frè avèk timoun piti ki pa t gen okenn lòt tè e li te riske pase yon ane san reveni ditou. Lòt moun nan kominote a, ki te wè sitiyasyon dezespere frè sa a, epi pandan yo t ap aji san moun pa t mande yo e ak pwòp lajan pa yo, te debwouye yo pou yo te fè l jewnn yon moso tè, yo te itilize pwòp ekipman pa yo pou prepare tè a, epi yo te ba li plan piman pou l te plante.
Mwen konnen mesye sa yo m sot pale de yo a. Paske m konnen yo, m pa etone pou sa yo te fè a. Men moun ki pa konnen yo siman ap poze de kesyon, toulède kòmanse avèk mo poukisa a. Poukisa yo te vini nan tanp lan pou ranpli devwa yo ak sèvi apre ke yo te fin pase tout nwit la san dòmi, epi tout sa pou yo te reyalize yo te pèdi pifò pati nan revni yo pou tout ane a? Poukisa yo te itilize resous yo ki kounyeya te trè presye e ki pa t ap menm sifi a pou yo te ede yon lòt moun ki te nan gwo bezwen pandan ke yo menm tou yo te nan yon sitiyasyon finansye trè difisil nan moman an?
Si nou konprann sa sa vle di pou yon moun se disip Jezikri, enben, n ap konn repons de kesyon sa yo.
Fè alyans pou vin yon disip Kris la se komansman yon pwosesis tout yon lavi, e chemen an pa toujou fasil. Si nou repanti pou peche nou yo epi efòse nou pou n fè sa Li menm Li ta renmen nou fè epi sèvi pwochen nou jan Li menm Li t ap sèvi yo, inevitableman, n ap vin plis menmjan avèk Li. Vin menmjan avèk Li epi fè yon sèl avèk Li se bi ak objektif final la---e se esansyèlman vrè definisyon yon vrè disip.
Jan Sovè a te mande disip Li yo lè l te vizite kontinan Ameriken an, “Se poutèt sa, ki kalite moun nou dwe ye?” Epi apresa, Li te reponn pwòp kesyon L la, Li te di: “Anverite, m di nou, menmjan avèk mwen(3 Nephi 27:27).
Vini menmjan ak Sovè a se pa yon tach fasil, espesyalman nan mond nap viv la. Nou rankontre obstak ak advèsite pratikman chak jou nan lavi nou. Gen yon rezon pou sa, e se youn nan objektif prensipal mòtalite a. Jan nou li nan in Abraham 3:25, la: “Epi nou pral pase yo anba eprèv, pou nou wè si yo pral fè tout bagay Senyè Bondye yo a pral kòmande yo.”
Eprèv oswa tès sa yo pa gen menm nati ak menm entansite. Men pèsonn pap kite egzistans mòtèl sa a san yo pa pase pa yo. Trè souvan, nou panse ke eprèv se tankou pèdi yon rekòlt oubyen yon djòb, lanmò yon moun chè pou nou, maladi, enkapasite fizik, mantal, oubyen emosyonèl, pòvrete, oubyen pèdi zanmi. Men, menm menm reyalizasyon objektif ki aparaman vo lapèn yo gen dwa pote li initil danje ak ògèy pa yo, kote nou aspire plis pou jwenn onè lezòm pase apwobasyon syèl la. Pami danje sa yo, nou gen popilarite monden, rekonesans piblik, reyisit fizik, talan atistik oswa atletik, pwosperite, oubyen richès. Konsènan dènye eprèv sa yo, gen nan nou ki kapab gen menm santiman ak sa Tevye te eksprime nan Fiddler on the Roof (Vyolon ou tèt kay la): “Si richès se yon malediksyon, se pou Bondye frape m ak malediksyon sa a. e se pou m pa janm trete!”1
Men dènye kalite eprèv sa yo kapab menm pi entimidan e pi danjere ak pi difisil pou simonte pase premye yo. Nou vin tounen disip e nou montre prèv la pa fason nou sipòte eprèv yo e non pa an fonksyon ki kalite eprèv nou rankontre. Jan Prezidan Henry B. Eyring te ansenye nou an: “Konsa, gwo tès lavi a se pou wè si wi ou non n ap koute ak obeyi kòmandman Bondye yo nan mitan tanpèt lavi yo. Se pa yon kesyon andire tanpèt yo, men se yon kesyon chwazi sa ki byen pandan tanpèt sa yo ap fè raj la. Epi, trajedi lavi a se lè nou echwe nan tès sa a epi konsa, nou pa reyisi kalifye pou nou retounen nan laglwa nan fwaye selès nou,” Liahona
Mwen se yon fyè granpapa 23 pitit pitit. Yo pa janm sispann enpresyone mwen pa konpreyansyon yo genyen sou verite etènèl yo, menm trè bonè nan ti jèn laj yo. Pandan m t ap prepare diskou sa a, mwen te mande yo chak pou voye ban m yon brèf definisyon sou sa sa vle di pou yon moun se yon disip Jezikri. Yo tout te ban m bèl repons. Men, mwen ar remen pale nou de repons Benjamin, ki gen 8 an: “Pou yon moun se disip Jezikri, sa vle pou l se yon egzanp. Sa vle di pou l se yon misyonè epi prepare l pou vin yon misyonè. Sa vle di sèvi lòt moun. Sa vle di li ekriti yo ak fè priyè nou. Sa vle di sanktifye jou Saba a. Sa vle di koute enspirasyon Sentespri a. Sa vle di ale legliz epi ale nan tanp.”
Mwen dakò avèk Benjamin. Vin yon disip totalman konsène sa n ap fè ak sa n ap devni. Si nou obeyi kòmandman L yo epi nou sèvi pwochen nou, n ap vin pi bon disip Jezikri. Obeyisans ak soumèt anba volonte Li pote konpayi Sentespri a, ansanm avèk benediksyon lapè, lajwa, ak sekirite ki toujou akonpanye twazyèm manm Divinite a. Yo pap vini nan okenn lòt fason. Finalman, se soumisyon total anba volonte Li k ap ede nou vin sanble ak Sovè nou an. Yon fwa ankò, vin tankou Li epi fè yon sèl avèk Li se bi ak obejektif final la—e se esansyèlman vrè definisyon yon vrè disip.
Kalite disip se sa m te wè k te mete an pratik nan Tanp Colonia Juarez la ak nan zòn alantou l yo kote frè ak sè nan lafwa yo te reyafime angajman yo anvè Bondye epi youn anvè lòt malgre eprèv ekstrèman difisil yo.
Mwen temwanye ke si nou obeyi kòmandman L yo, si nou sèvi lòt moun epi nou soumèt volonte nou anba volonte pa Li, n ap efektivman vin tounen yon vrè disip Li. Mwen temwanye konsa nan non Jezikri, amèn.


c: text/html

text:
Nan Mali, prezidan pwovizwa a, Dioncounda Traore, fè konnen repons kominote entènasyonal la pote bay kriz ki pete nan peyi li a, montre sèl mwayen pou yo rezoud sitiyasyon an, se gras ak inite epi itilizasyon tout resous ki disponib yo.
Misye Traore pale konsa madi 29 janvye 2013 la nan vil Adis Abeba, kapital peyi Etyopi, kote reprezantan Inyon Afrik la, Nasyon Zini ak Inyon Ewòp la, reyini pou yon konferans kote y ap chache jwenn 500 milyon dola pou apiye yon fòs entèvansyon Inyon Afrik la voye nan Mali.
Li lanse apèl sa a nan moman fòs militè fransè ak malyen ap kontinye operasyon yo lanse pou yo repran pati nò Mali ki te tonbe anba men rebèl islamis yo.
Inyon Afrik la pwomèt pou l bay fòs entènasyonal Lafrik ap dirije a yon afè de 50 milyon dola; blòk ekonomik wes-afriken an ak Afrik di Sid, yo chak pran angajman pou yo bay 10 milyon dola, tandiske kèk lòt peyi --tankou Gana, Nijerya ak Etyopi-- pwomèt lòt tip asistans.
Direktè kominikasyon blòk ekonomik wes-afriken an, Sonny Ugoh, ki pale ak Lavwadlamerik, deklare efektif 3 mil 300 zòm Inyon Afrik la pwomèt pou l voye nan Mali a, kapab monte rive ant 5 mil a 6 mil sòlda ki pral kore avantaj twoup fransè ak malyen yo deja reyalize sou teren an.
Msiye Ugoh di:
« Sa k enpòtan an, se pou genyen yon deplwaman fòs rapid de fason pou n kapab apiye sòlda fransè ak malyen yo ki deja reyalize bon jan pwogrè nan efò yap fè pou yo chanje sitiyasyon an nan rejyon nò a. Alòs, nou bezwen voye gason sou teren an pou yo konsève tèritwa nou repran yo».
Lafrans te lanse operasyon militè a nan Mali pi bonè nan mwa janvye a, aprè rebèl islamis yo, ki te nan pati nò a, te kòmanse mache sou kapital la, Bamako.

robotstxt: allowed

filter: keep


text:
Qui sommes nous | Quiénes somos | About us
SAKS – Sosyete Animasyon Kominikasyon Sosyal – se yon enstitisyon endepandan k ap travay nan kominikasyon popilè pou ede majorite popilasyon an, lavil kou nan mòn, patisipe kòm aktè devlopman. Yon kominikasyon ki dwe pote chanjman sosyal, devlopman kiltirèl ak demokrasi pou majorite a.
Istwa
Se nan lane 1991 yon gwoup pwofesyonèl ayisyen deside mete SAKS sou pye. Lide a sòti apre yon etid ekip la te fè sou reyalite kominikasyon ann Ayiti, yon kominiksayon ki ale nan yon sèl sans : emetè-difizè aktif pou yon piblik-reseptè pasif. Apre rechèch, etid sou teren an, nan lane 1992 SAKS kòmanse reyalize seminè sou kominikasyon popilè ak radyo kominotè pou òganizasyon popilè nan divès kwen nan peyi a.
Objectif SAKS
Estrikti SAKS
SAKS gen yon asanble jeneral ki defini gran liy ak oryantasyon enstitisyon an, yon konsèy administrasyon ki resevwa manda asanble a pou veye sou fonksyònman an, ak yon ekip pèmanan ki fè biwo a mache chak jou.
Zòn entèvansyon
SAKS travay ak gwoup, òganizasyon ak enstitisyon toupatou nan peyi a.
Aktivite SAKS
1.Fòmasyon
SAKS ankadre òganizasyon popilè yo, lavil kou nan seksyon kominal, nan ba yo fòmasyon sou kominikasyon popilè, filozofi radyo kominotè, teknik jounalistik, operatè radyo, jesyon patisipativ, pwogramasyon ak kalite emisyon nan radyo kominotè.
2. Pwodiksyon
SAKS ofri yon sèvis anrejistreman pwodiksyon pou gwoup, òganizasyon popilè ak enstitisyon k ap travay nan edikasyon popilè, nan konsepsyon ak reyalizasyon pwogram edikatif, espòt piblisite epi kopi kasèt rapid. SAKS fè tou emisyon pou kore pwogramasyon radyo.
3. Piblikasyon
Tout nouvèl sou sa k ap pase nan zafè radyo kominotè ann Ayiti ak kèk lòt peyi, n ap jwenn yo nan bilten « Nou Pran Lapawòl » SAKS fè sòti chak 2 mwa. Anplis SAKS pibliye kèk livrè sou sijè ki konsène kominikasyon popilè ak radyo popilè. Epi chak ane SAKS sòti yon ajennda popilè ki rele « Nou pap dòmi bliye ».
Sant Dokimantasyon
Anndan SAKS gen yon sant dokimantasyon kote nou jwenn liv, revi, jounal, kasèt odyo, kasèt videyo. Gen yon seksyon sibèkafe tou. Gras ak sant sa a, atizan radyo kominotè yo gen posibilite ranmase anpil konesans sou kominikasyon, sou edikasyon popilè ak sou sijè ki gen rapò ak lit pèp yo pou chanjman.
Videyo
SAKS ap reflechi sou divès posibilite pou videyo tounen yon zouti nan men mouvman demokratik popilè a pou travay kominikasyon ak edikasyon popilè kab vanse pi devan.
Rezo Radyo Kominotè yo
Ansanm ak plizyè radyo kominotè ayisyen nan tèt kole ak Sant Pon (Centro Puente, Repiblik Dominikèn) SAKS te mete yon rezo radyo kominotè sou pye pou fasilite boukantay esperyans ant lokalite yo. Rezo a ap vin pi laj ak patisipasyon kèk radyo kominotè k ap travay nan lang kreyòl nan lòt peyi nan Karayib la.
SAKS te estriktire Rezo Fanm nan Radyo Kominotè Ayisyen tou, kote fanm yo ki fè kominikasyon popilè yo pwodui anpil emisyon edikatif sou pwoblèm fanm yo. Yo pase nan radyo yo toupatou nan peyi a.
Akonpayman
Saks akonpaye òganizasyon popilè ki dèyè radyo yo nan ede yo :
Kondisyon kolaborasyon
SAKS travay ak òganizasyon baz (jèn, fanm, peyizan eks…) ki egziste, ki gen yon fonksyònman demokratik tout bon, ki angaje tout bon nan lit pou chanje sosyete a.
SAKS se manm ALER, AMARC, WACC
Site conçu et réalisé par AtelierWeb du Groupe Medialternatif
© Tous droits reservés - Mars 2012
Enstitisyon ki apiye SAKS
Broederlijk- Delen, Wacc, Développement et Paix, IMS, UNESCO, AJWS, Entraide et Fraternité
Ang ri Richard Jules al riyèl Levasseur # 21 A- Delmas 75
Pòtoprens Ayiti W.I.- Bwat Postal 15639 - Petyonvil
Telefòn : (509) 2945-64 22 / 3170-6422 - Imèl: saks@saks-haiti.org


text:
Si veyikil nèf ou a oswa veyikil ou lwe pou lontan genyen yon gwo domaj ki toujou egziste oswa ki re-parèt apre yon kantite tantativ rezonab pou repare li, ou kapab gen dwa pou jwen yon ranbousman oswa pou ranplase veyikil la. Toujou sonje se pa tout pwoblèm oto ki grav ase pou kalifye dapre Lwa sou Oto Domaje.
Veyikil ki pwoteje anba lwa sou oto domaje:
Nenpòt oto nèf, motosiklèt nèf, kamyonèt nèf oswa kamyon nèf ou achte nan Massachusetts nan yon konsesyonè oto nèf pou itilizasyon pèsonèl ou oswa pou itilizasyon fanmi ou pwoteje anba Lwa sou oto domaje pou "peryòd pwoteksyon" yon ane oswa 15,000 mil itilizasyon apati dat ou resevwa li a, kèlkeswa sa ki vin anvan. Lalwa pwoteje tou veyikil yo revann pandan peryòd pwoteksyon yon ane a oswa 15,000 mil, ak oto nèf ou lwe pou lontan apre 1ye jiyè 1997.
Veyikil ki pa pwoteje anba lwa sou oto domaje:
- kay sou woulèt;
- veyikil ki konstwi sitou pou pa itilize nan wout;
- veyikil yo itilize sitou pou biznis;
- veyikil ki genyen domaj akòz neglijans pwopriyetè yo, aksidan, zak vandalis, oswa reparasyon ki pa otorize yon moun ki nan konsesyonè veyikil la oswa ki pa ajan otorize fè; oswa
- veyikil yo lwe pou lontan anvan 1ye jiyè 1997.
Peryòd Pwoteksyon:
Peryòd pwoteksyon an se yon ane oswa 15,000 mil itilizasyon apati dat premye livrezon an, kèlkeswa sa ki vini anvan. Sa vle di ou dwe pote plent domaj la epi ou dwe fè tantativ pou jwenn reparasyon ki nesesè a pandan peryòd sa a. Men, ou kapab fè tantativ pou jwenn dènye reparasyon manifakti a apre peryòd pwoteksyon an.
Gwo Domaj:
Lalwa sou oto domaje pwoteje sèlman domaj ki grav-sa ki afekte itilizasyon, valè machann oswa sekirite veyikil la. Lwa a pa fè lis domaj yo konsidere ki grav. Ou dwe anmezi pou montre sitou kouman domaj la afekte itilizasyon, pwoteksyon oswa valè machann veyikil ou. Pa egzanp, pou pwouve fason domaj la afekte valè machann lan, ou dwe montre veyikil vo omwen 10 pousan pi piti pase sa li ta vo san si li pa t genyen domaj la. Menm si yon domaj kapab anmèdan, li pa nesesèman grav.
Tantativ pou Reparasyon
Kantite rezonab tantativ pou reparasyon:
Lalwa sou oto domaje bay manifakti a, ajan li oswa konsesyonè otorize li yon "kantite tantativ rezonab" pou repare domaj ki grav la. Estanda sa a satisfè si, nan peryòd pwoteksyon an (1 ane oswa 15,000 mil):
- gen tantativ ki fèt pou reparasyon pandan 3 fwa oswa plis pou menm domaj grav la, epi pwoblèm kontinye oswa reparèt nan peryòd pwoteksyon an;
oswa
- tantativ pou reparasyon pou nenpòt domaj grav oswa pou nenpòt gwoup domaj totalize 15 jou ouvrab oswa plis, pa nesesèman tout alafwa.
Remak: Yon jou ouvrab se nenpòt jou depatman sèvis antretyen yon konsesyonè otorize louvri pou biznis.
Pa bliye konsève dosye konplè ak egzat tout kontra yo ou te fè avèk konsesyonè a oswa konsesyonè a, ak tout resi yo. Ou gen dwa pou resevwa yon bòdwo ki gen dat epi ki detaye pou nenpòt travay reparasyon, avèk tou travay reparasyon sou garanti, dapre Règleman Veyikil-a-Motè Pwokirè Jeneral la (940 CMR 5.00). Analize bòdwo yo pou asire pwoblèm ki lakòz ou te pote plent lan fè pati lis la.
Domaj la dwe kontinye oswa reparèt apre yon kantite tantativ rezonab pou reparasyon epi li toujou afekte veyikil ou anvan ou kapab fè pwochen etap la nan pwosesis Lwa sou oto domaje.
Dènye Tantativ pou Reparasyon:
Si domaj grav la kontinye oswa reparèt apre manifakti a oswa konsesyonè otorize a fè yon kantite tantativ rezonab reparasyon pou repare domaj la, ou dwe bay manifakti a (pa konsesyonè a) yon dènye opòtinite pou reparasyon, ki pa depase sèt jou ouvrab, pou repare domaj la. Peryòd sèt (7) jou sa a kòmanse lè manifakti a konnen oswa ta dwe konnen 3 tantativ pou reparasyon an oswa 15 jou ouvrab la sou limit sèvis la satisfè oswa depase. Anjeneral se dat manifakti a resevwa yon lèt ou voye ba li pou ba li yon dènye opòtinite pou fè reparasyon. Ou kapab fè manifakti a konnen dènye opòtinite ou ba li menm apre peryòd yon ane oswa 15,000 mil fen pwoteksyon an.
Ou ta dwe voye notifikasyon dènye opòtinite pou reparasyon sou fòm lèt sètifye nan biwo rejyonal manifakti a, epi pou jwenn resi pou asire yo resevwa notifikasyon an. (Al gade modèl ki anba a.) Ou kapab jwenn adrès sa a nan Lis adrès manifakti otomobil nou. Lè w fè manifakti a konnen dirèkteman pa lapòs epi ou sere kopi lèt ou yo, se pi bon fason pou montre dokiman pou pwouve manifakti a te resevwa yon dènye opòtinite pou li fè reparasyon.
Apre 7 jou ouvrab, ou kapab al chèche veyikil ou. Manifakti a kapab chwazi pou pa itilize dènye opòtinite sa a pou eseye jwenn reparasyon. Si apre sèt (7) jou ouvrab, domaj grav la pa repare, oswa li reparèt apre yo fin repare li, ou gen dwa pou jwenn yon ranbousman lajan ou oswa pou jwenn ranplasman veyikil la dapre Lwa sou oto domaje. Si manifakti veyikil la pa konfòme li avèk tout volonte li, ou kapab mande pou genyen yon odisyon nan abitraj.
Modèl Notifikasyon Dènye Opòtinite pou Reparasyon
Sere yon Kopi pou Dosye ou
Ranplasman
Si veyikil ou kalifye antan yon veyikil domaje epi manifakti a ofri w yon lòt veyikil pou ranplase sa w te achte anvan an, veyikil li ofri w la dwe yon veyikil ou kapab aksepte. Ou lib pou refize yon veyikil pou ranplase lòt veyikil la, epitou ou lib pou mande pou yo remèt ou lajan ou. Men, ou pa kapab refize yon ranbousman epi pou mande yon ranplasman. Si w resevwa yon veyikil pou ranplase sa w te achte a anba Lalwa sou oto domaje, yon nouvo peryòd pwoteksyon yon ane oswa 15,000 mil ap kòmanse apati dat ou resevwa veyikil pou ranplase sa w te achte a.
Si manifakti a ba ou yon veyikil pou ranplase sa w te achte a, li dwe ranbouse ou pou depans sa yo:
- transfè frè imatrikilasyon;
- taks sou acha ou peye sou veyikil ki ranplase sa w te achte a; epi
- depans pou remòkaj oswa pou lokasyon ou fè akòz domaj la epi ki pa ranbouse.
Si w te fè prè labank pou achte oto a nan manifakti a epi yon aksepte yon oto pou ranplase sa w te achte a, ou pa bezwen fè okenn kontra refinansman ki kapab kreye nenpòt obligasyon finansyè ki pi plis pase sa ki endike nan premye kontra a.
Ranbousman
Veyikil nèf:
Si w chwazi pou resevwa yon ranbousman, w ap resevwa lajan pou pri ki nan kontra acha veyikil la okonplè avèk tou tout kredi ak rabè pou nenpòt valè lajan veyikil la vo lè w remèt li, men y ap fè dediksyon yon rabè rezonab pou itilizasyon veyikil la.
Itilizasyon kredi a depannde pri acha machin nan ak kantite mil li gen sou li. Pou veyikil ki pa motosiklèt, men fòmil pou itilize:
pri kontra / 100,000 x kantite mil (pri kontra a divize pa 100,000 miltipliye pa kantite mil)
Men fòmil pou itilize pou motosiklèt:
pri kontra / 25,000 x kantite mil (pri kontra a divize pa 25,000 miltipliye pa kantite mil)
REMAK: Ou kapab konsève veyikil ou jouk lè ou resevwa yon ranbousman oswa yon veyikil ou aksepte pou ranplase sa w te achte a. Y ap ajoute kantite mil ou mete nan veyikil la pandan tan sa a lè y ap kalkile kredi rezonab pou itilizasyon an.
Si manifakti a ba ou yon ranbousman, li dwe ranbouse ou pou depans sa yo:
- taks sou acha;
- frè imatrikilasyon;
- frè finansye;
- chwa konsesyonè a ajoute;
- depans pou remòkaj oswa pou lokasyon ou fè akòz domaj la epi ki pa ranbouse;
- pòsyon yon garanti pwolonje ki pa ranbouse epi ki pa itilize;
- pòsyon asirans-kredi ki pa ranbouse epi ki pa itilize;
- depans pou ensidan ki gen pou wè avèk domaj la.
Ou toujou gen dwa pou jwenn yon ranbousman taks endirèk pwopòsyonèl nan minisipalite vil oswa vilaj ou. Dapre Lwa sou Oto domaje, w ap resevwa ranbousman pou frè avoka, salè ou pèdi akòz domaj veyikil la oswa pou lòt domaj ki gen pou wè ak domaj veyikil la.
Veyikil ki lwe pou lontan:
Si w chwazi pou resevwa yon ranbousman, w ap resevwa peman total pou lokasyon pou lontan ou te fè dapre kontra a. Y ap fè dediksyon yon kredi rezonab pou itilizasyon dapre fòmil sa a:
peman total ou fè / 100,000 x kantite mil (peman total divize pa 100,000 miltipliye pa kantite mil)
Reklamasyon Dwa ou
Si manifakti a pa ranbouse w lajan ou oswa si li pa ranplase veyikil la, ou genyen plizyè chwa. Ou kapab chèche medyasyon, abitraj oswa ou kapab fè yon pwosè nan tribinal.
Medyasyon:
Sa pèmèt toulède pati yo rive jwenn ansanm yon antant ki akseptab avèk èd yon fasilitatè. Medyasyon an se yon chwa ki volontè, epi li egzije konsantman toulède pati yo. Consumer Affairsofri yon pwogram medyasyon fasafas pou konfli anba Lwa sou Oto domaje; ou kapab aplike tou pou medyasyon atravè gwoup konsomatè zòn ou.
Abitraj:
Se yon fason ki pa ni chè ni ofisyèl pou rezoud plent ou. Nan abitraj la, konsomatè a ak manifakti a ap prezante prèv osijè kondisyon veyikil la bay yon moun oswa plizyè moun ki san patipri. Gen de (2) kalite abitraj: abitraj leta kontwole epi manifakti esponsorize li.
1. Abitraj Leta Kontwole: Pwogram Abitraj leta kontwole dapre Lwa sou oto domaje ap tande sèlman ka ki gen pou wè avèk lwa sou oto domaje. Pou kalifye pou abitraj leta sètifye, veyikil ou dwe satisfè kritè ki prezante nan tiliv sa a. Objektif odisyon abitraj la se pou detèmine si veyikil ou kalifye oswa si li pa kalifye pou ranbousman oswa ranplasman anba Lwa sou oto domaje. Abitraj leta kontwole a se "tout oswa anyen." Si medyatè a detèmine veyikil ou satisfè estanda Lwa sou Oto domaje, w ap resevwa tout lajan ranbousman (mwens kredi pou itilizasyon ak kantite lajan ou te resevwa pou nenpòt akò ou te fè avèk manifakti a) oswa ranplasman. Si medyatè a deside veyikil la pa yon "veyikil domaje", p ap gen domaj-enterè, menm si ou kapab gen dwa pou rekou diferan anba lòt lwa yo. Medyatè a pa kapab òdone manifakti a pou fè yon ranbousman an pati, pou fè tantativ pou reparasyon adisyonèl, oswa pou pwolonje peryòd garanti fòmèl la.
Consumer Affairs dwe resevwa demann ou fè pou abitraj la nan 18 mwa ki vini apre dat ou te resevwa veyikil ou pou li kapab mande patisipasyon manifakti a. Demann lan dwe fèt sou yon fòmilè aplikasyon ki ofisyèl. Ou kapab fè demann abitraj leta kontwole menm si w deja itilize pwòp pwogram abitraj manifakti a. Kontakte Consumer Affairs pou jwenn yon fòmilè aplikasyon, oswa ale sou sit wèb nou.
Yon medyatè san patipri ap tande toulède pati ki konsène nan ka a epi anjeneral l ap pran yon desizyon fòmèl nan 45 jou apre li fin aksepte yon demann pou abitraj. Nan 21 jou ki vini apre desizyon an, manifakti yo dwe swa konfòme yo avèk desizyon pou peye domaj-enterè a oswa fè apèl kont desizyon an. Si gen reta nan peman domaj-enterè a oswa si gen apèl ki pa serye kont desizyon an, sa kapab lakòz yon jij akòde 2 fwa domaj-enterè pou konsomatè a.
2. Abitraj Manifakti a esponsorize: Ou kapab fè demann yon abitraj manifakti a esponsorize pou domaj dapre Lwa sou oto domaj, epi pou lòt pwoblèm grav. Yon manifakti pa kapab mande w pou itilize pwogram abitraj li, men si w chwazi pou itilize pwogram abitraj li, medyatè a oswa komite a pa gen obligasyon pou aplike estanda lwa sou oto domaje. Medyatè a kapab òdone pou ranbousman pasyèl oswa ranbousman tout lajan an. Pifò manifakti dwe konfòme yo avèk desizyon ki pran nan pwogram abitraj yo. Pou jwenn enfòmasyon espesyal sou pwogram abitraj manifakti, kontakte biwo ki nan zòn ou oswa biwo rejyonal ou.
Tribinal:
Ou gen dwa pou ale nan tribinal si w satisfè kondisyon lwa sou oto domaje epi manifakti a refize ranbouse lajan ou oswa ranplase veyikil ou avèk youn ou aksepte, oswa si w pa satisfè avèk desizyon abitraj la.
Si manifakti a pa konfòme li avèk lwa sou oto domaje li komèt yon zak malonèt ak mansonjè anba Lwa Massachusetts pou pwoteksyon Konsomatè, c. 93A, epi sa kapab fè w vin gen dwa pou resevwa 2 fwa oswa 3 fwa lajan domaj-enterè, plis frè tribinal ak frè rezonab avoka. Si w anvizaje fè pwosè nan tribinal, ou ta dwe konsilte yon avoka. Oumenm oswa avoka ou dwe kòmanse voye bay manifakti a Lèt Demann nan 30 Jou.
Kote pou jwenn èd
Pou jwenn enfòmasyon sou dwa ou genyen anba lwa sou oto domaje, pou jwenn yon fòmilè aplikasyon pou abitraj, oswa pou jwenn enfòmasyon sou odisyon ka:
Office of Consumer Affairs and Business Regulation
(617) 727-7780
nimewo pou rele gratis: (888) 283-3757
Sit wèb nou an gen kopi dirèk Manyèl Abitraj Konsomatè ak fòmilè aplikasyon pou Abitraj pou oto nèf ak oto ki lwe pou lontan . Dokiman sa yo an fòma Adobe Acrobat. Si w pa genyen Acrobat Reader, ou kapab transfere pwogram nan gratis nan Adobe. Pou jwenn enfòmasyon sou oto dezyèm men , ale nan paj Lwa sou oto domaje nou.
Pou pote yon plent fòmèl (PA pou abitraj) kont yon konsesyonè oswa yon manifakti:
Biwo Pwokirè Jeneral
(617) 727-8400
Pou tcheke si yo konn pote plent pou yon manifakti:
Biwo Consumer Affairs and Business Regulation (istwa abitraj sèlman)
(617) 727-7780 oswa nimewo pou rele gratis: (888) 283-3757
Biwo Pwokirè Jeneral
(617) 727-8400
Biwo pwoteksyon konsomatè
(617) 426-9000
(508) 755-2548
(413) 734-3114
Pou jwenn enfòmasyon sou pwoblèm ak rapèl sekirite oto:
National Highway Traffic Safety Administration
(800) 424-9393
Manyèl Abitraj Konsomatè *
Aplikasyon Abitraj:
Oto NÈF *
Oto KI LWE POU LONTAN *
Lwa enpòtan:
MGL c. 90 §7N1/2 : Veyikil-a-motè nèf ki gen domaj ki mache mal; lavant ak reparasyon oswa ranplasman
Règleman enpòtan:
201 CMR 11.00: Abitraj pou Veyikil-a-motè ki nèf oswa ki lwe pou lontan
Biwo nou pa genyen anpil posiblite pou reponn nan lang ki diferan ak lang Angle. Si w genyen lòt kesyon, tanpri mande yon zanmi ki pale Angle pou rele Liy Dirèk 24 sou 24 Konsomatè nan 1-888-283-3757 oswa voye yon imèl nan consumer@state.ma.us.


text:
The U.S. Equal Employment Opportunity Commission
Tit VII Lwa 1964 sou Dwa Sivik-la pwoteje moun kont diskriminasyon nan travay ki baze sou ras ak koulè e sou orijin nasyonal, sèks oubyen relijyon.
Li ilegal pou moun fè diskriminasyon kont yon anplwaye ou yon kandida ki aplike pou yon travay, ak?z ras-li oubyen koulè-li pou sa ki gen rap? ak anbochaj, revokasyon, pwomosyon, konpansasyon, estaj nan travay, oubyen sa ki gen rap? ak nenp?t ki l?t kondisyon ou privilèj nan travay. Se konsa tou, Tit VII-la entèdi yon mèt travay pran desizyon ki baze sou konsepsyon vag oubyen sipozisyon moun genyen jeneralman sou kapasite, aparans, oubyen rannman moun ki fè pati sèten gwoup rasyal. Tit VII-la entèdi ni diskriminasyon ki fèt ekspre, ni règleman administratif sou travay ki pa prevwa ase pozisyon pou manm minorite-yo lè w konpare kantite reprezantan minorite sa-a yo ki nan travay-la ak pousantaj-yo nan popilasyon-an,menm si règleman sa-a yo pa gen rap? ak travay.
Yo pa ka anpeche yon anplwaye oubyen yon kandida pou travay benefisye chans egal nan travay-la ak?z li marye oubyen li asosye avèk yon moun ki pa gen menm ras avèk li; ni ak?z li se manm oubyen li asosye avek yon ?ganizasyon ou yon gwoup rasyal kèlkonk; ni ak?z li konn asiste ou patisipe nan aktivite lek?l ou reyinyon adorasyon ke moun asosye jeneralman ak kèk gwoup minorite.
Diskriminasyon ki baze sou yon karaktaristik ki pa ka chanje e ki gen rap? ak ras, tankou koulè po, aparans cheve, oubyen sèten trè vizaj, se diskriminasyon ki vyole Tit VII-la, menm si se pa tout manm ras-la ki genyen menm karakteristik-la.
Tit VII-la entèdi tou tout diskriminasyon ki baze sou yon sitiyasyon ki afekte sitou yon ras, eksepte si se travay-la ki mande pratik-la e si sa repoze sou nesesite ki prezante nan dy?b-la. Pa egzanp, k?m maladi "anemi falsif?m" se yon maladi ki tonbe sitou sou nwa-ameriken, yon politik ki anpeche yon travay anplwaye moun kap soufri ak "anemi falsif?m" dwe gen rap? ak jan travay-la fèt e repoze sou nesesite dy?b-la. Se menm jan tou, yon règleman administratif ki mande pou anplwaye-yo pa kite bab-yo pouse, se yon règleman ki ka fè diskriminasyon kont gason nwa ameriken-yo ki gen dispozisyon pou yo soufri avèk "pseudofolliculitis barbae" (move bouton nan figi), eksepte si règleman sa-a gen rap? ak egzijans travay-la e repoze sou nesesite dy?b-la menm.
Nwizans ki baze sou ras/ou koulè, vyole Tit VII-la. Remak rasyal, blag rasyal, k?mantè deplase ou ki manke dega, oubyen l?t konp?tman vèbal ou fizik ki baze sou ras ou koulè, reprezante yon nwizans ilegal, si konp?tman sa-a kreye nan travay-la yon anviwonnman ki fè yon anpwlaye sibi kraponnay, opozisyon oubyen nwizans, oubyen si sa gen move konsekans sou rannman anplwaye-a.
Si yon travay separe anplwaye minorite-yo pou yo pa pran okenn kontak fizik ak l?t anplwaye-yo oubyen avèk kliyan-yo, travay sa-a komèt yon vyolasyon kont Tit VII-la. Tit VII-la entèdi tou tout politik ki ta fè yon antrepriz voye sitou anplwaye minorite-yo al' travay nan yon etablisman oubyen yon z?n jewografik kote majorite moun-yo s?ti nan yon gwoup minoritè. Li ilegal tou pou yo anpeche manm yon minorite okipe sèten pozisyon, ni pou yo regwoupe oubyen klase anplwaye-yo oubyen pozisyon-yo yon fason pou se manm minorite-yo ki toujou fè sèten travay. Si yon mèt travay oubyen yon ajans travay sèvi ak k?d nan aplikasyon oubyen nan kourikoul?mvite pou l deziye ras yon aplikan, sa reprezante prèv yon diskriminasyon kote mèt travay-la ou ajans-la anpeche minorite-yo jwenn travay oubyen okipe sèten pozisyon.
Anvan yon patwon anpwlaye yon moun, si li mande enf?masyon ki revele (ou ki gen tandans revele) ras aplikan-an, sa ta vle fè kwè ke patwon sa-a pral itilize ras ilegalman k?m baz pou l anplwaye ou pa anplwaye moun-nan. Lè yon patwon mande enf?masyon konsa anvan li bay travay, moun ka sipoze li pral itilize enf?masyon-an k?m gid pou l pran yon desizyon sou kesyon pou konnen ki anplwaye pou l chwazi. Kididonk, si li pa bay manm yon gwoup minorite travay, gen posiblite pou yo itilize k?m yon prèv diskriminasyon le fèt ke li te chache enf?masyon konsa sou yo anvan li te deside kilès lap anpwlaye.
Sepandan, antrepriz-yo kapab gen yon rezon lejitim pou yo chache jwenn enf?masyon sou ras yon anplwaye oubyen yon aplikan: sa kapab gen rap? ak politik ki rele "affirmative action"-nan (yon politik ki vle bay minorite yo chans-yo pami gwoup majoritè-yo); menm jan sa ka gen rap? ak nesesite pou antrepriz-la konnen konbyen manm tèl ou tèl ras ki nan travay-la. Yon mwayen pou patwon-yo jwenn enf?masyon sou ras epi, an menm tan, evite tonbe nan diskriminasyon lè yap chwazi pami aplikan-yo, se pou yo sèvi ak yon f?m-aplikasyon ki gen 2 pati yo ka separe fasil pou idantifye ras aplikan-yo. Lè aplikan-an fin ranpli f?m-nan ak pati nan f?m-nan ki kapab detache-a, patwon-an va separe pati ki gen idantifikasyon ras-la e li pap itilize li nan moman lap chwazi kandida lap anplwaye-a.
Moun kapab pote akizasyon kont diskriminasyon pou ras avèk/oubyen koulè, nan nen?pt ki biwo rejyonal Komisyon Ameriken pou Chans Egal nan Travay-la (U.S. Equal Employment Opportunity Commission). Gen biwo nan tout 50 eta-yo atravè Etazini, e telef?n-yo nan pi f? annyè-yo sou ribrik U.S. Government (Gouvènman Ameriken). Ou kapab rele nimewo sa-a tou: 1-800-669-4000, oubyen 1-800-669-6820 (TDD) pou yo mete ou an kontak avèk biwo rejyonal EEOC ki bon pou ou nan z?n kote ou rete-a. Pou yon moun jwenn enf?masyon sou tout lwa EEOC fè aplike yo, li kapab rele nimewo sa-a gratis: 1-800-669-EEOC oubyen 1-800-800-3302 (TDD). Tan limit pou yon moun pote plent devan EEOC se 180 jou apati de dat swadizan diskriminasyon-an te fèt-la, oubyen 300 jou nan Eta ki genyen Ajans pou Pratik Jis nan Travay (Fair Employment Practices Agencies).
Si ou te sibi diskriminasyon poutèt ras-ou oubyen koulè-ou, se posib ke ou gen dwa mande pou travay-la anplwaye ou, ba ou pwomosyon, reprann ou nan travay-ou, peye ou lajan ou pat touche, oubyen l?t rekonpans. Ou byen ka gen dwa resevwa domaj e enterè pou dedomaje ou pou lajan ou ka depanse oubyen lajan ou deja depanse, pou soufrans moral, deranjman, epi l?t pèt ki pa pèt lajan. Lajistis byen ka kondane antrepriz-la pou l sibi plis pinisyon toujou, si li te aji avèk mechanste ou avèk yon neglijans ki leze enterè-ou ke lwa federal-yo pwoteje. An plis de sa, ou kapab gen dwa mande pou patwon-an peye depans avoka-w.
Si yon moun fè demann-nan, li ka jwenn dokiman sa-a sou
l?t f?ma.
Janvye 1999 EEOC-FS/HC-8
This page was last modified on July 21, 2003.
Return to Index Page


text:
Categorie: analyse
Sa se Kanaval (3e semenn)
Depi twa (3) semenn mizik kanaval ap woule nan radyo an Ayiti ak sou entènèt. Pifò gwoup mizikal fè soti « Mereng » yo. Nan Sa se kanaval, nou bay opinyon nou sou mizik kanaval nou te tande pandan de (2) premye semennyo. Nou tande anpil nan mizik ki soti pandan twazyèm semenn nan, nap propoze nou kèk mereng ke nou tande pou semenn sa ke nou panse ki gen yon bon travay ki fèt ladan yo ke se nan nivo tèks oubyen nan nivo melodi. Lire la suite →
Sa se Kanaval (1e ak 2e semèn)
Kanaval se plezi, defile, yayad, taye banda. Kanaval an Ayiti chita anpil sou mereng gwoup yo ap soti pou okazyon an. Anpil moun branche radyo ak entènèt ap veye ki Lire la suite →
Culture : Première en Haïti, la musique du rara objet d’étude à l’UEH
Avec le soutien de la Fondation Connaissance et Liberté (FOKAL), l’Association Caracoli propose une série d’activités sur la musique du rara en partenariat avec le programme de Maîtrise en Histoire, Lire la suite →
Sa se Kanaval ! (4e semèn)
Tankou chak ane, kou epòk sa rive, anpil ayisyen branche kanaval. Anplis de plezi, defile, yayad, ak taye banda ki gen nan twa jou gra yo, kanaval nan peyi Dayiti Lire la suite →


text:
Reprezantan prèske 200 peyi kòmanse yon rankont k ap dire 2 jou e kote yo pral santre atansyon yo sou yon antant sou kesyon pou konnen kijan yo ka limite emisyon diyoksid Kabòn –sètadi gaz ki, daprè espesyalis yo, responsab anpil pou chanjman ki fèt nan klima a.
Delege k ap patisipe nan Konferans Nasyonzini sou Chanjman Klima a nan Doha, nan peyi Katar, pral pran pozisyon espesyalman kont yon pwolongasyon Pwotokòl Kyoto a.
Pwotokòl sa a (yon akò kap rive nan bout li ane sa a) te oblije peyi devlope yo koupe 5 pou san sou emisyon CO2 k ap fèt lakay yo dekwa pou l desann rive pi ba pase nivo li te ye nan ane 90 yo.
Peyi ki ponpe nan lè a pi gwo kantite gaz yo (tankou Etazini ak La Chin) pat siyen akò sa a, tandiske Larisi, Japon ak Kanada di yo pap siyen okenn dokiman ki mande yon pwolongasyon Pwotokòl Kyoto a.
Si lòt peyi yo aksepte siyen yon nouvo akò pou mande pwolongasyon pwotokòl la, sa tap bay sèlman yon rediksyon apeprè 15 pou san nan tout kantite gaz kap polye lè a nan lemond.


text:
Ankèt sou sikonstans lanmò Kòmandan MINISTA
sanmdi 7 janvye 2006
[07/01/06] Yon jeneral brezilyen mouri an Ayiti. Yo dekouvri kadav Bacellar Urano Texeira Da Matta benyen ak san 7 janvye, nan maten, douvan chanm li nan yon gwo otèl nan lès Pòtoprens.
Dapre premye enfòmasyon yo, Bacellar Urano Texeira Da Matta, ta touye tèt li nan lannwit 6 janvye apre yon bouch louvri li te genyen ak reprezantan espesyal sekretè jeneral Nasyonzini an an Ayiti, diplomat chilyen Juan Gabriel Valdès.
Anbasadè Brezil la an Ayiti, Paolo Cordeiro de Andrade Pinto, derefize pale sou sikonstans lanmò a. Li senpman wete chapo douvan memwa Da Matta ki, dapre li, se te yon kòmandan vanyan.
Nan yon kominike li mete deyò, Nasyonzini fè konnen gen yon ankèt kap mennen sou sikonstans lanmò trajik sa a.
Bacellar Urano Texara Da Matta te ranplase konpatriyòt li Augusto Heleno Ribeiro nan tèt konpozan militè MINISTA 31 out 2005.
Evenman sa a rive nan yon moman anpil sektè ap kritike travay Fòs Nasyonzini an (MINISTA) ak travay chèf misyon sa a, Juan Gabriel Valdès.
Sektè biznis la mande popilasyon an obsève yon jounen grèv jeneral ak pwotestasyon lendi 9 janvye, yon fason pou fòse MINISTA pran bon jan dispozisyon pou garanti sekirite nan peyi a.
3 dènye semenn sa yo, bandi ak zam touye plis pase yon trantèn moun nan Pòtoprens alòke yo kidnape plis pase yon karantèn lòt, dapre Lapolis. [07/01/06]


text:
Yon Istwa Ansyen Pat Dantifris
Yo te jwenn yon fòmil pat dantifris Ejipsyen date 4èm syèk apre Jezi Kris nan yon koleksyon dokiman papiris nan Bibliyotèk Nasyonal la nan Vyèn, Otrich.1,2 Ak lank nwa (kounyeya pal apre 1,500 lane) fèt ak swi e gòm arabik melanje ak dlo, yon ansyen eskrib Ejipsyen te ekri ak swen yon resèt “pou dan blan e pafè.”3 Sa fè li resèt lemonn konnen pi lontan pou pat dantifris.
The iris flower is a main ingredient in the ancient dental formula discovered recently by researchers.
Fòmil la, prezante nan yon kongrè entènasyonal resan sou dan, te gen ladan li mant, sèl, grenn pwav e—petèt konpozan pi aktif la—flè iris’sèch. Yo di nouvèl ansyen fòmil la “te koze yon sansasyon” nan mitan dantis yo nan kongrè a.2 Chèchè sou dan dekouvri resaman pwopriyete benefik iris—ke yo jwenn se yon ajan efikas kont maladi jansiv—ke kounyeya yo antre nan izaj komèsyal.
Ansyen pat dantifris Ejipsyen sa a dekri kòm pat dantifris “te annavan lè li.”1 Anvan lane 1873, lè Kòlgat te lanse premye pat dantifris komèsyalman prepare a, pifò moun te konte sou yon melanj savon e dlo sale—yon konpozisyon bokou mwens efikas.
Yon dantis, ki te asiste kongrè entènasyonal la e nan reyalite te eseye pat dantifris pike a li menm, te di: “Mwen te jwenn ke li pa’t’ move,” e , “apre sa mwen te santi bouch mwen fre e pwòp.”
Resèt pat dantifris 4èm syèk la te nan mitan yon mas dokiman papiris yo te achte nan lane 1878 apre yo te jwenn yo sou yon pil fatra andeyò ansyen vil Ejipsyen Kwokodilopolis. Doktè Èmàn Arawè (Hermann Harrauer), ki dirije koleksyon papiris la nan Bibliyotèk Nasyonal Otrich4 e ki te dekouvri resèt lontan pèdi a, te esplike pi lwen: “Kòm papiris te difisil pou jwenn, souvan li te reyitilize, e dokiman sa a te gen ekri sou do li detay korespondans ant monastè, sa ki te enplike ke petèt moun ki te ekri li te gen rapò ak yo nan kèk fason.”2
Doktè Arawè te kontinye: “Petèt li te yon mwàn. Bò katriyèm syèk apre Jezi Kris, Ejip te krisyanize e mwàn kretyen te doktè tou, e sa ta koresponn ak sa nou konnen.” Epòk ekriti a te fèt te rive menm lè ak peryòd gran teyolojyen kretyen (e kreyasonis) “Bazil Legran,”5 Achevèk Sezare, ki te renonmen pou anfaz li te mete ke kominote monastik dwe pratike swen sante e medikal modèn. Doktè Arawè te di ke se te “yon moun ki te klèman gen konesans medikal, tankou li te itilize abrevyasyon’tèm medikal, ki te ekri fòmil pat dantifriz la.”2
Pou sila yo ki abitye panse nan fason evolisyonè, sètadi ki konsidere premye moun kòm “primitif,” dekouvèt nivo teknoloji avanse konsa nan premye kilti yo kapab souvan yon reyèl revelasyon. Tankou yon dantis ki te asiste reyinyon an kote resèt la te devwale te kòmante: “Pèsonn nan pwofesyon dantè a pa’t’ gen okenn lide ke yon fòmil pat dantifris avanse konsa te egziste nan tan lontan an.”1
Kontrèman, rapò ke ansyen Ejipsyen e lòt pèp te envantif menm jan ak pèp jodi a pa dwe etone kretyen—Bib la di moun te kreye “totalman moun” sou Sizyèm Jou Senmenn Kreyasyon an, sèlman anviwon 6,000 lane pase.6 Se pa etonan ke entèlijans moun ansyen kontinye fè kreyasyonis plezi e siprann evolisyonis!
Referans e nòt
- Viegas, J., Oldest Toothpaste Formula Used Iris, Discovery Channel,  , 11 February 2003. Întoarcete la text.
- Zoech, I., The ancient Egyptian recipe for toothpaste, The Telegraph (UK),  , 4 August 2003. Întoarcete la text.
- The formula was written in Greek, the official language of Egypt for about 1,000 years until the last temples closed in the sixth century AD. Ref. 2. Întoarcete la text.
- The recipe was discovered among part of the largest collection of ancient Egyptian documents in the world—180,000 items up to 3,500 years old, including stone and clay tablets—gathered by the Hapsburgs, the rulers of the Austro-Hungarian empire. Ref. 2. Întoarcete la text.
- Some accuse creationists of taking an excessively literal view of Genesis, and assert that this is a recent phenomenon, i.e. that Christians in the early church took an allegorical view of Genesis. The writings of Basil show otherwise. See Batten, D., Genesis means what it says: Basil (AD 329–379), first published in Creation 16(4):23, 1994. Întoarcete la text.
- The obvious implication is that man was highly intelligent from the start, and developed technology as time progressed. The Bible tells us that even before the first man and woman had finished having children, their older children were growing crops and raising livestock (Jenèz 4:2,25). Early man had music, musical instruments, and could forge ‘all kinds of tools out of bronze and iron’ (Jenèz 4:21–22). Întoarcete la text.


text:
Viris
Viris se bagay ki kab andomaje oswa touye òganis. Men viris pa klase nan okenn wayòm. Anpil byolojis pa konsidere viris tankou èt vivan. Viris se yon aspè sibstans ereditè ki antoure avèk anwoba yon pwoteyin ki enfekte ak miltipliye nan yon selil ot.[1]
Viris sanble ak parazit. Yo sèvi selil yo epi yo andomaje yo. Yo bezwen jwenn rezidans nan yon selil pou yo kab repeple.
Gen plizyè maladi viral ki afekte lavi nou. Viris yo kab pwopaje divès fason. Gen nan yo se ensèk ki pwopaje yo. Gen lōt nou jwenn nan manje oswa nan dlo. Gen anpil viris ki kab pwopaje nan lè a tou.
Gen anpil maladi viral ki kab epaye gras ak vaksen. Kounye a gen vaksen pou plizyè maladi. Syantis yo toujou ap travay pou devlope lòt vaksen.[2]
Youn viris se yon kòz SIDA.


text:
Nan peyi Ejip, 19 touris pèdi la vi yo nan aksidan yon balon ki gonfle ak èr cho(balon Montgolfyè) ki rive nan vil Louxor .
2 lòt moun pami yo pilòt balon an soti sen-e-sof lè balon an te pran dife anvan li eksploze pandan li t ap vwayaje ak yon otè 300 mèt sou tèt riv oksidantal flèv Nil la.
Responsab yo di: moun ki mouri yo se sitwayen la Frans, Grand’Bretay ak kèk lòt peyi yo pa site. Zòn kote balon an al tonbe a, se kapital Ejipt moun te konnen nan tan lontan an, yon kote ki atire anpil touris ki al vizite ansyen tanp, palè ak tonbo, pami yo anplasman kote yo te antere Pharaon Tutankhamun.
Ajans kiltirèl Nasyonzini, Unesco deziye zo’n sa a kòm yon eritaj mondyal depi 1979.


text:
Machwè gonfle anndan polis la, espesyalman nan 22zyèm pwomosyon an, kote polisye ap plenyen pou move tretman yo di yap sibi nan men alatèt enstitisyon an.
Dapre sa Radyo Kiskeya aprann nan bon ti mamit, polisye sa yo ap tann jouk kounye a yo peye yo 7 mwa frè espesyal pou manje a, yo dwe yo.
Yon lòt pa, yap mache 2 bra balanse depi yo sòti nan Lekòl polis la, nan lane 2011. Yo pa gen zam pou defann tèt yo zizoka, devan bandi ki yo menm gen tout kalte zam.
Pa gen yon semenn, yo rele yo pou ba yo revòlvè kalib 38, alòske PNH fenk resevwa pistolè 9 milimèt ki ta dwe pèmèt yo reyaji pi byen nan sitirasyon difisil.
Revòlvè 38 la pa sanble gen anpil fanatik anndan polis la. Dapre sa kap di, pa gen katouch pou revòlvè sa a. Anpil fwa, bal pou zam sa a konn ap vann 150 goud grenn, nan mache nwa.
Polisye kap bougonnen yo gen lòt pwoblèm ankò : anpil nan yo
pa gen bon jan idantifikasyon kòm polisye. Se inifòm lan sèlman ki ta montre yo se manm PNH la.
Polisye yo ki pa ka ni manifeste, ni pwoteste nan laprès, atire atansyon sou sitirasyon difisil yap viv. Yo mande pou alatèt yo panche sou ka yo. [jmd/Radyo Kiskeya]


text:
Plan pou Pozisyon yo
Menmsi gen avètisman pou anpil kalite katastwòf posib, gen anpil ijans ak katastwòf ki frape san okenn avètisman. Paske ou pa kapab prevwa kote w ap ye pou katastwòf yo, li enpòtan pou gen plan ak rezèv pou kote oumenm ak moun lakay ou souvan. Si ou planifye davans sa ap asire oumenm ak moun lakay ou ap konnen kisa pou fè, epi ou dwe gen rezèv ou bezwen pou rete an sekirite kèlkeswa kote ou ye.
Moun ak moun nan kay yo ta dwe konsidere kote yo ye souvan; chèche konnen ki plan ki disponib pou kote sa yo, epi adapte plan pèsonèl yo ak plan moun lakay yo selon sa moun lakay yo ta fè si te gen yon ijans pandan yo te nan kote sa a. Men kèk egzanp kote pou anvizaje epi pou planifye pou yo:
- Lakay ou
- Espas travay
- Machin
- Metòd regilye transpò tankou tren, transpò komen lavil ak banlye
- Lekòl
- Espas Kote yo Pratike Relijyon
- Espas pou espò ak teren jwèt
- Kote ki gen amizman tankou teyat
- Zòn pou achte tankou sant komèsyal ak sant lavant an detay
- Kote ki gen touris ak vwayaj tankou otèl
Kreyasyon plan yo pou diferan kote ap lakòz ou chèche jwenn enfòmasyon enpòtan sou òganizasyon oswa sou kreyasyon plan manadjè yo pou kote yo. Nan kèk ka, si plan yo pa disponib, sa ka lakòz ou travay avèk manadjè bilding nan oswa avèk lòt manm òganizasyon an pou devlope oswa pou agrandi plan yo. Men kèk enfòmasyon ou ta dwe konsidere:
- Fason oumenm ak lòt moun ki la yo ap resevwa alèt oswa avètisman lokal yo pandan ou nan kote a
- Sistèm alam oswa alèt pozisyon bilding nan
- Plan pou moun ki nan bilding nan sòti ak lòt kote pou yo sòti tou
- Plan bilding nan oswa òganizasyon an pou bay abri pou moun ki la yo nan yon ijans
- Rezèv enpòtan oumenm/moun lakay ou ak lòt moun ta bezwen pou abri pwovizwa
Planifikasyon an ta dwe konsidere tou kijan kalite estrikti oswa anviwònman ki toutotou fondasyon an oswa kote a ka afekte alèt yo ak avètisman yo, abri a oswa deplasman moun yo, ak bezwen pou rezèv. Men kèk egzanp konsiderasyon pou kalite fondasyon oswa anviwònman ki toutotou kote a:
- Bilding yon sèl balkon parapò ak bilding plizyè balkon oswa bilding ki wo anpil gen diferan kalite sistèm alam, konsiderasyon pou abri ak deplasman.
- Zòn lavi ak zòn riral ka gen diferan sipozisyon lokal ak plan pou deplasman sin gwo zòn yo afekte.
- Bilding tankou lekòl, espas kote yo fè espò ak sant komèsyal ka gen diferan plan pou deplasman ak abri selon fondasyon espesifik bilding nan, epi pètèt bon metòd pou deplasman oswa kote ki pwoteje pou abri pou diferan kalite ijans, pa egzanp tònad
- Kote ki deyò tankou teren oswa teren gòlf bezwen plan espesifik pou abri rapid akoutèm, pa egzanp, pou loraj ak kout-zèklè oswa tònad
- Jewografi ka enpòtan pou kèk danje, pa egzanp, si zòn nan ba epi frajil pou inondasyon sanzatann
Kay-sou-woulèt, fondasyon modilè ak lòt bilding ki pa tache nan fondasyon pèmanan bezwen planifikasyon pou deplasman ak lòt kote pou abri


text:
Nan divès vil nan peyi d Ayiti --tankou Okay, Okap e nan kèk katye kapital peyi a, Pòtoprens-- manifestasyon dewoule pou mande gouvènman an amelyore kondisyon lavi popilasyon an, konbat ensekirite, pwoteje anviwonnman an, e pi espesyalman pou denonse le fèt ke administrasyon Martelly-Lamothe la pa rive fè fas ak yon sitiyasyon ekonomik ap deteryore plis chak jou e ki genyen move konsekans sou kapasite fanmi ayisyèn yo pou yo voye pitit yo lekòl.
Nap raple ane eskolè a pral kòmanse nan premye semèn mwa oktòb la.
Daprè moun k ap obsève sitiyasyon an ann Ayiti, se premye fwa prezidans Martelly a ap fè fas ak yon mouvman mekontantman piblik konsa, e moun ta dwe swiv avèk atansyon jan sitiyasyon an pral evolye nan peyi a nan jou ak semèn kap vini la yo.


text:
Durée : 5min 57sec | Postée : 22/01/2013 | Chaîne : Kanaval 2013
KALE YO ~ ROCKFAM
Intro
Yeah 2013 « DelmasFIA » Rock Rock Rock Rockfam, Nou pral « Kale Yo »
I (Sniper)
Nou tout konnen kanaval son tradition
Ou met ret lakay siw konnenw gen madichon
Nou pa bezwen la violence comme addition
2013 ann bay exemple ke nou kapab fè sa ki bon
II (Jah B)
Apre yon ane nou tap reve jou a rive
Nan kanaval nou pral kwaze
Bel akolad plezi gaye fete poun voye problem ale
Nap fel san violence, pa bliye s’on sel nou ye
III (Knaggs)
Chak annee yo toujou d’n lèn nan kanaval piga kale
Moun ki vinn pran plezi defoule voye stree ale
Kounye a ‘w pa wè ni 1 ni 2 ni 3 bagay se pare
Pou vinn fè dezòd, vinn fè record nan zak malonèt
Cependant malgre kew te konnen gen fòs de lòd ou pat care
Paskew te gentan gate ak vye metòd ou pansew aslè
Sa fè lontan déjà vye jès bosal fè makak pa alamòd
Gade kanaval la poko menm komanse ou gentan nan men la police anba kòd
Choral
Sak te diw rantre nan bann pouw fè moun kouri
Sak te diw rantre nan bann avek bistouri
Sak te diw rantre nan bann ak jilèt bouyi
Kale yo (5 fois) BWA (bis)
IV (Toppy X)
Fòk nou met tèt ansanm poun di haiti pa pou vann
Nou pata dwe ret tann lòt nation ki pou potye bann
Nou sanble pa konprann, pays nou se nouk pou defann li
Bwa nan dada yo bwa, bwa nan dada yo bwa (bis)
V (Preacha)
Ane a nou prouve nou pi bon fanatik ann monte en mas
Tout kote nou pase n’afichen, nou kwaze advèsè pa vinn fè odas
Nan bann nan pa gen lese frape, nou vle tout moun tèt glas
San violence nap demare poun bay lanmou yon premye plas
VI (Atros)
Nou gen dwa pou n’ pale Pou n’ revandike epi danse
Nou gen dwa pou n’ kale Tout sa k’ anpeche peyi n’ vanse
Kale ONG yo Raketè yo kidnapè yo
Foure dwèt nan je yo Pou n’ montre yo nou pa pè yo
Nou pa dwe gen twòp sousi Nou pa nan kontre sousi
Ann pwofite pou n’ jwi lavi n’ Pran ti plezi nou pousi
N’ pa ta gen chans lòt ane N’pa dwe nan lese frape
Se vyolans pou n’kondane Tout sa k’ pa bon nou dwe kale
Bridge (Toppy X)
Kale yo kale yo
Tout sa ki kont sekirite
Kale yo kale yo
Tout sa k’ pa vle lavi chè bese
Kale yo kale yo
Si nou pa jwenn elektrisite
Kale yo kale yo (bwa)
Pikan (VII)
Siw pa avèn ou avèg Rockfam mete tout moun sou lòd
Siw avè nou afichew tout sak pa dwat pral anba kòd
Mechanste pa ladanl, kanaval san violence fòk nou proteje vi nou
Tout djo kannèl Okap anm yo kòmanse fèm tande bri nou
Han Han Han Han Skiyouuuu (mwen pa tande)
Han Han Han Han Skiyouuuu
Elil ye I, e pa lòt non frèm
Fo elèv pa kopye sou nou yap pran fèy ou frèm (bis)
Bridge II
Mimi pran nan dlo cho koul we dlo fret li kouri
Woy woy woy, m’ pansel tap korije (bis)
Men chalè a, men dife a, men dlo bouyi a, men sam tap palew la (bis)
Reprise Choral
Sak te diw rantre nan bann pouw fè moun kouri
Sak te diw rantre nan bann avek bistouri
Sak te diw rantre nan bann ak jilèt bouyi
Kale yo (5 fois) BWA (bis)
Fatal (IIX)
Chak ane s’on sèl randevouTout tandans nan yon sèl pakou
Tout koulè briye tou patouRockfam sa jere tout atou
Konsal te toujou ye fanm ak gason ki vinn pou defoule
Sak vini pou touye vin pou goumen ou la pou 2 tou jew
Big Jim (IX)
M’pa bezwen konnen sa’w konn fe deja, madigra m’pa pè’w.
Sak di gronèg se leta, w’pa konn sa’m ka fè’w.
Nap mete kwa sou vyolans tolerans sitirans pou tout inosan k’te tonbe
Ane pase yon ti silans
Nou tout vini pou nou pran plezi san nou pa bliye pou nou mezi
Kont atoufè poun montre etranje nou ka fèl san redi
Yon ti konsyans nou bezwen pou peyi a ka redemare
E nap di tout blofè yo bouda ron pa pete kare
Reprise (Bridge II)
Mimi pran nan dlo cho koul we dlo fret li kouri
Woy woy woy, m’ pansel tap korije (bis)
Men chalè a, men dife a, men dlo bouyi a, men sam tap palew la (bis)
Choral II
Pa fè dezod nan kanaval la, haut les mains “freeze”
Haut les mains “freeze” , tout moun haut les mains
siw ta vinn goumen nan bann nan haut les mains “freeze”
haut les mains “freeze” tout moun haut les mains (bis)
Animation
mayo anlè, mouchwa anlè, kepi anlè vire yo vire yo (bis)
nou kale yo, channmas nou kale yo, nou kale yo gonaives kale yo
nou kale yo okap nou kale yo, kale yo kale yo kale yo (Bwa)
mayo anlè, mouchwa anlè, kepi anlè vire yo vire yo (bis)
nou kale yo, Jacmel nou kale yo, nou kale yo Port de Paix kale yo
nou kale yo Okay nou kale yo, kale yo kale yo kale yo (Bwa)


text:
MEN JAN POU NOU FE MANJE GRANMET LA
Lè Evèk la la, se dwa li pou l Selebran prensipal nan Manje Granmèt la. Se dwa li tou pou l preche sou Levanjil la.
Chak fwa n ap fè Manje Granmèt la, lit a bon pou lòt Pè yo, Dyak yo ansanm ak fidèl yo ede Selebran prensipal la kit se yon Evèk, kit se yon Pè.
Li ta bon pou lòt Pè yo ki la vin jwenn Selebran prensipal la bò lotèl la, epi patisipe nan konsekrasyon pen an ak diven an, nan kase pen an epi nan distribisyon kominyon an.
Se yon Dyak ki dwe li Levanjil la. Li kapab kondi priyè Asanble a tou. Dyak yo dwe sèvi Tab Granmèt la. Se yo menm kid we prepare lie pi mete ofrann pen ak diven an sou li. Se yo menm tou ki pou ede lè y ap bay kominyon an. Si pa gen Dyak, yon lòt Pè kapab fè travay sa yo.
Nòmalman, se pou Selebran an chwazi fidèl pou fè lekti yo ki vini anvan Levanjil la. Fidèl yo kapab kondi priyè Asanble a tou.
Sèvis Matin nan osinon sèvis Vèp la kapab sèvi nan plas tout sa k vin anvan Lapè a ak Ofètwa a. Men, si yo fè sa, fòk yo toujou fè yon lekti ki sòti nan Levanjil la. Epi fòk entèsesyon yo swiv direksyon yo bay pou priyè Asanble a.
N ap jwenn lòt règleman yo nan paj 307.
Isit la, nou mèt chante yon sòm, yon antyèn osinon yon lòt kantik.
Tout moun ap kanpe, epi Selebran an ap di:
Lwanj pou Bondye:
Papa a, Pitit la, ak Lespri Sen an.
Asanble a Lwanj pou gouvènman li,
Kounye a ak pou tout tan. Amèn.
Men sa n ap di pito depi Dimanch Pak rive jouk Dimanch Lapannkòt.
Nan sezon Karèm epi pou lòt jou Penitans yo
Isit la Selebran an kapab di
The Holy Eucharist, Rite II
The Word of God
Bondye ki gen tout pouvwa,
ou wè sa k nan kè tout moun,
ou konnen tout sa nou vle,
ou dekouvri tout sekrè:
Tanpri souple, lave tout sa k nan kè nou
nan pouvwa Lespri Sen w lan,
pou nou ka renmen w tout bon,
pou nou ka fè fèt pou ou jan w merite l;
nan non Jezikri Granmèt nou. Amèn
Lè yo mande pou nou sèvi avèk li nou ka chante osinon di kantik sa a, osinon yon lòt kantik lwanj. Tout moun ap kanpe.
Viv Bondye nan syèl la,
Kè poze pou pèp li sou tè a.
Bondye Granmèt, ou menm ki Wa nan syèl la,
Papa ki gen tout pouvwa,
Se ou n ap adore, se ou n ap di mèsi,
Konpliman pou ou pou valè bèl ou bèl.
Jezikri Granmèt, ki sèl Pitit Papa a,
Bondye Granmèt, ki ti mouton Bondye,
Ou menm ki wete peche sou tè a:
Tanpri, pitye pou nou;
Ou menm ki chita sou bò dwat Papa a;
Koute priyè nou.
Se ou menm sèl ki Sen,
Ou menm sèl ki Granmèt,
Ou menm sèl ki anwo nèt,
Jezikri, ansanm ak Lespri Sen an,
Nan bèlte Bondye Papa a. Amèn.
Nan lòt sikonstans, nou mèt sèvi avèk
Osinon
Bondye ki Sen,
Ki Sen ak tout fòs,
Ki Sen, k ap viv pou tout tan.
Pitye pou nou.
La Priyè pou jou a
Selebran an ap di Asanble a
La Priyè pou jou a
Selebran an ap di kòlèt la
Asanble a Amèn.
LEKTI YO
Tout moun ap chita. Yo kapab li youn osinon de(2) lekti yo chwazi pou jou a. Anvan chak lekti moun k ap li a ap di
N ap li nan____________________
Li mèt bay chapit la ak vèsè a si li vle.
Apre chak lekti, moun kap li a ap di
Sa a se Pawòl Granmèt la.
Asanble a Mèsi Bondye, mèsi.
Osinon moun k ap li a di
Se la lekti a (Epit la) fini.
Isit la nou kapab obsève yon ti silans.
Apre chak lekti, nou mèt chante yon Sòm, yon kantik osinon yon antyèn.
Kounye a, tout moun ap kanpe Dyak la osinon Pè a va li Levanjil la. L ap di anvan
Men Bòn Nouvèl Jezikri a
Jan nou jwenn li nan__________________.
Asanble a Lwanj pou ou, Granmèt.
Apre Levanjil la, moun kap li a ap di
Sa a se Bòn Nouvèl Granmèt la
Asanble a Lwanj pou ou, O Kris, Granmèt.
Omeli aDimanch yo ak lòt jou Gran Fèt yo, tout moun ap kanpe pou yo di
Nou kwè nan yon sèl Bondye,
Se Papa a, li gen tout pouvwa.
Li kreye syèl la ak tè a.
Li fè tout sa nou wè ak tout sa nou pa wè.
Nou kwè nan yon sèl Granmèt,
Se Jezikri, sèl Pitit Bondye a.
Li se Pitit Papa a depi anvan tout tan.
Li se Bondye ki sòti nan Bondye a,
Limyè ki sòti nan limyè a,
Bondye tout bon vre ki sòti nan Bondye tout bon vre a.
Li se Pitit Papa a, men se pa kreye Bondye te kreye li.
Li se menm Bondye ak Papa a.
Se pa pouvwa li tout bagay fèt.
Se pou tout moun, se pou l vin sove nou
Li desann sòt nan syèl la:
Se pa pouvwa Lespri Sen an
Kò li vin fèt nan vant Mari ki vyèj
Epi li tounen yon moun.
Se poutèt nou toujou yo kloure li sou yon kwa;
Li soufri sou reny Pons Pilat
Epi yo antere li.
Sou twa jou li leve, jan sa te ekri a;
Li monte nan syèl
Epi li chita sou bò dwat Papa a.
Li gen pou l tounen ankò avèk tout pouvwa li
Pou l jije ni moun k ap viv ni moun ki mouri,
Epi gouvènman l pap janm fini.
Nou kwè nan Lespri Sen an; li se Granmèt epi li bay lavi.
Li se Lespri Papa a ansanm ak Pitit la.
Yo adore l ansanm ak Papa a ansanm ak Pitit la,
Epi li jwenn menm lwanj avèk yo.
Se li ki t ap pale lè Pwofèt yo t ap pale.
Nou kwè nan yon sèl Legliz ki fè yon sèl kòt fanmi.
Li sen; li la pou tout moun; se sou Apòt yo li bati.
Nou rekonèt gen yon sèl Batèm pou padonnen peche.
N ap tann lè tout mò yo va leve.
N ap tann lavi ki pap janm fini an. Amèn.
Nou kapab itilize Senbòl kin an paj 235-236 yo.
Sermon
Nicene Creed
Lapriyè pèp la
Legliz Bondye a ki tou patou sou tè a, manm li yo, ak travay li
Peyi a ak tout gwo chèf li yo
Byenèz sou tè a
Tout pwoblèm nou jwenn nan zòn nan
Moun k ap soufri ak moun ki nan ka
Moun ki mouri yo(lè se fèt yon Sen, nou ka sonje l tou)
Ale nan paj 284 n ap jwenn kote kèk fòm lapriyè pèp la kòmanse.
Si pa gen manje Granmèt la, osinon si pa gen Pè, sèvis la ap fini
jan sa endike nan paj 307.
Konfesyon peche
Si li pa fèt anvan, se pou konfesyon an fèt isit la.
Pafwa nou mèt kite konfesyon an.
Nou mèt sèvi ak youn nan mòso La Bib ki sòti nan sèvis Penitans lan.
N ap jwen li nan paj 252.
Dyak la osinon Selebran an ap di
An nou konfese peche nou fè kont Bondye ak kont pwochen nou
Isit la nou mèt obsève yon ti silans
Ofisyan an ak Asanble a
Bondye ki gen bon kè,
Nou rekonèt nou te fè peche kont ou menm
Nan sa nou te panse, nan sa nou te di, nan sa nou te fè,
Nan fòt nou fè ak byen nou bliye fè.
Nou pat renmen w ak tout kè nou;
Nou pat renmen pwochen nou tankou nou renmen tèt pa nou.
Nou regret sa anpil epi nou tounen vin jwenn ou.
Nan Non Jezikri Pitit ou,
Tanpri pitye pou nou; padonnen nou.
Konsa nou ka fè volonte w ak kè kontan,
Nou ka mache nan chemen w,
Nou ka fè lwanj Non w. Amèn.
Evèk la, lè l la, osinon Pè a ap kanpe epi l ap di
Se pou Bondye ki gen tout pouvwa a, gen pitye pou nou
Se pou l padonnen tout peche nou yo granmèsi Jezikri Granmèt nou, se pou l kenbe nou fèm nan tout sa n ap fè ki bon, epi, ak fòs Lespri Sen an, se pou mennen nou nan lavi ki pap janm fini an. Amèn.
Lapè
Tout moun ap kanpe epi Selebran an ap di Asanble a
Benediksyon Bondye sou nou tout.
Asanble a Sou ou menm tou.
Kounye a Ofisyan yo ansanm ak Asanble a you nap salye lòt
nan Non Granmèt la
Selebran an kapab kòmanse ofrann lan ak youn nan vèsè nou jwenn nan paj 277, osinon yon lòt vèsè nan Bib la.
Pandan ofrann lan, nou mèt chante yon kantik, yon sòm osinon yon antyèn.
Se pou kèk manm nan asanble a pote bay dyak la osinon selebran an ofrann pèp la: pen an ak diven ansanm ak kòb oubyen lòt kado. Pandan y ap prezante ofrann yo sou lotèl la, asanble a ap kanpe.
GWO LAPRIYE POU N DI MESI
N ap jwenn lòt fòm yo ki kòmanse nan paj 269
LAPRIYE A
Tout moun ap kanpe. Selebran an, Evèk la osinon Pè a, ap bay asanble a fas li, epi l ap di osinon chante:
Selebran an ap bay lotèl la fas li. Li va kontinye pou kont li
Wi se sa menm. Li bon, kè nou kontan pou n di w mèsi tout tan ak tout kote nou ye, Papa ki gen tout pouvwa, ou menm ki kreye syèl la ak tè a.
Kounye a Selebran an ap di osinon chante prefas yo chwazi pou dimanch yo oubyen lòt jou fèt yo.
Se poutèt sa n ap fè lwanj pou ou. N ap mete vwa nou ansanm ak vwa zanj yo, ak vwa chèf zanj yo ak vwa tout sèvitè w yo ki nan syèl la. Poutèt bèlte w, y ap toujou chante kantik sa a:
Selebran an ansanm ak asanble a
Se ou ki sen, se ou ki sen, se ou ki sen tout bon.
Bondye se ou ki Granmèt tout sa ki nan syèl la
bèlte ou plen syèl la ak tè a.
Viv Bondye nan syèl la.
Benediksyon pou moun ki vini nan non Granmèt la.
Lwanj pou Bondye nan syèl la.
Asanble a mèt rete kanpe osinon ajenou
Selebran an ap kontinye
Papa ki sen, Papa ki gen bon kè, ou menm ki te renmen nou tout bon vre, ou te kreye nou pou n viv avèk ou; lè nou te tonbe nan peche, lè nou te tonbe anba pouvwa lanmò, nan kè sansib ou, ou te voye sèl Pitit ou Jezikri, li tounen moun. Li viv, li mouri menm jan avèk nou, pou l te ka fè nou byen ankò avèk ou Bondye Papa nou tout.
Li asepte mouri sou bwa kwa a; li fè volonte w; li ofri tèt li, yon sakrifis ki bon nèt pou tout moun sou tè a.
Lè Selebran an ap pale sou pen an, se pou l kenbe l osinon mete men l sou li. Lè l ap pale sou diven an, se pou l kenbe gode a osinon mete men l sou li ansanm ak tout lòt veso ki gen diven ladan yo pou konsakre.
Nan nwit yo te lage l anba men lèzòm, anvan li soufri, anvan limouri, Granmèt nou Jezikri pran pen; lè li fin di w mèsi, li kase l, li pase l bay disip li yo epi li di:"Pran, manje, sa a se kò mwen se pou nou li ye, fè sa pou nou ka sonje mwen."
Lè yo fin manje, li pran gode diven an; lè li fin di w mèsi, li pase l ba yo epi li di:"Sa a se san mwen, nouvo kontra bondye fè avèk lèzòm, san ki koule pou nou tout ak anpil lòt pou lave peche. Chak fwa n ap bwè ladan l, fè sa pou nou ka sonje mwen."
An nou pibliye gwo mèvèy konfyans nou:
Selebran an ak asanble a
Kris te mouri
Kris leve vivan
Kris gen pou l tounen ankò.
Selebran an ap kontinye
Se poutèt sa, o Papa, n ap fè fèt pou delivrans nou, n ap chante lwanj ou, n ap di w mèsi. Chak fwa n ap ofri w kado sa yo, n ap sonje jan li mouri, jan li leve vivan, jan li monte nan syèl la.
Voye Lespri Sen w lan pou l mete apa pen sa a ak diven sa a. Konsa yo kapab vin pou pèp ou a kò ak san Pitit ou, manje ak bwason nan yon lavi tou nèf ki pap janm fini. Mete nou apa pou ou tou, konsa nou ka resevwa sakreman sa a tout bon vre, nou ka sèvi w nèt ale tankou yon sèl kòt fanmi, ak kè poze. Konsa tou, lè dènye jou a rive, mennen nou ansanm ak tout sèvitè w yo nan kè kontan ki genyen nan gouvènman w lan ki pap janm fini an.
Nou mande w tout bagay sa yo granmèsi Jezikri Pitit ou. Se pa pouvwa li menm, ak li menm, nan li menm, nan tèt ansanm ak Lespri Sen an, ou va jwenn tout respè ak tout lwanj, Papa ki gen tout pouvwa a, kounye a ak pou tout tan. Amèn.
Kounye a, jan Granmèt la te montre nou, an nou lapriyè,
Selebran an ak asanble a
Lè n ap kase pen an
Selebran an ap kase pen konsakre a
Isit la n ap obsève yon ti silans
Answit, nou mèt chante osinon di
(Alelouya) Pak nou, delivrans nou se Kris la menm;
yo sakrifye l pou nou deja.
Asanble a Se pou sa n ap fete fèt la. (Alelouya)
Nou pa fèt pou nou sèvi ak Alelouya nan sezon Karèm. Nan lòt sezon yo nou kapab kite l, esepte nan sezon Pak la.
Nan plas antyèn sa a, nou kapab sèvi ak yon lòt antyèn osinon nou kapab ajoute yon lòt tou.
Selebran an ap bay Asanble a fas li, epi l ap envite yo konsa
Kado Bondye pou pèp Bondye a.
Epi li kapab ajoute Pran yo pou nou sonje Kris la te mouri pou nou, manje yo ak konfyans nan Bondye. An nou di l mèsi anpil.
Selebran an(yo) ap resevwa pen ak diven. Apre sa, y ap distribye bay Asanble a.
Men sa Selebran an(yo) ap di pandan distribisyon an
Se pou kò ak san Granmèt nou Jezikri mennen nou nan lavi ki pap janm fini an.Amèn.
Osinon li mèt di
Kò Kris la, Pen ki sòti nan syèl la. Amèn.
San Kris la, gode delivrans nou. Amèn.
Si li nesesè pou Selebran an konsakre plis pen ak diven, l ap sèvi ak fòm ki nan paj 309 la.
Apre kominyon an, Selebran an ap di
An nou lapriyè.
Selebran an ansanm ak asanble a
Bondye ki la pou tout tan,
Papa tout bon ki nan syèl la,
ou te fè nou vin manm vanyan
nan fanmi Pitit ou a Jezikri,
ou te nouri nou ak manje Lespri ou te ban nou an
nan sakreman kò ak san Granmèt la.
Kounye a, voye nou ak kè poze nan mond lan,
ban nou fòs ak kouraj
pou nou renmen w, pou nou sèvi w ak kè kontan;
Nan non Jezikri Granmèt nou. Amèn.
Oubyen priyè sa a
Bondye ki gen tout pouvwa epi ki la pou tout tan,
nou di w mèsi pou manje Lespri ou te ban nou an
Kò ak San Pitit ou Jezikri ki delivre nou;
se nan mistè sa yo ki apa pou ou,
ou fè nou konnen nou se manm nan kòt fanmi
Pitit ou a, epi ou fè nou eritye nan gouvènman w lan
ki la pou tout tan. Kounye a, Papa, voye nou nan mond lan,
pou nou fè travay ou ban nou an, pou nou renmen w,
pou nou sèvi w tankou temwen Kris Granmèt nou an
tout bon vre. Se pou li, pou ou menm, epi pou Lespri Sen an,
n ap bay tout respè ak tout lwanj kounye ak pou tout
tan. Amèn.
Evèk la lè li la osinon Pè a mèt beni asanble a
Se pou benediksyon Bondye ki gen tout pouvwa, Papa a, Pitit la, ak Lespri Sen an, desann sou nou epi rete avèk nou pou tout tan. Amèn.
Dyak la osinon Selebran an ap voye asanble a ale
Depi lavèy Pak pou rive jouk Dimanch Lapannkòt, nou kapab ajoute"Alelouya" nan youn nan fraz nou itilize pou voye asanble a ale
Asanble a ap reponn Mèsi Bondye, mèsi. Alelouya, Alelouya.
Tout moun ap rete kanpe, selebran an, Evèk la osinon Pè a ap bay Lasanble a fas, epi
l ap di osinon chante
Selebran an ap bay lotèl la fas. Li va kontinye pou kont li.
Wi se sa menm. Li bon, kè nou tout kontan pou n di w mèsi tout tan ak tout kote nou ye, Papa ki gen tout pouvwa, ou menm ki kreye syèl la ak tè a.
Kounye a, Selebran an ap di osinon chante Prefas yo chwazi pou Dimanch yo oubyen lòt jou fèt yo.
Se poutèt sa n ap fè lwanj pou ou. N ap mete vwa nou ansanm ak vwa zanj yo, ak vwa chèf zanj yo ak vwa tout sèvitè w yo ki
nan syèl la. Poutèt bèlte w, y ap toujou chante kantik sa a:
Se ou ki sen, se ou ki sen, se ou ki sen tout bon.
Bondye se ou ki Granmèt tout sa ki nan syèl la.
Bèlte w plen syèl la ak tè a.
Viv Bondye nan syèl la.
Benediksyon pou moun k ap vini nan non Granmèt la.
Lwanj pou Bondye nan syèl la.
Lasanble mèt rete kanpe osinon ajenou.
Selebran an ap kontinye
O Bondye, nou di w mèsi pou kè sansib ou ak renmen w.
Ou fè nou wè san an tout bagay ou te kreye;
Nan rele out e rele Izrayèl pou l vin yon pèp apa pou ou;
Nan pawòl ou ki te sòti nan bouch pwofèt yo;
Sitou nan pawòl ou ki te tounen moun, Jezi, Pitit ou.
Paske nan dènye jou sa yo ou te voye li
Pou l pran fòm yon moun nan vant Mari ki vyèj,
Pou l sove epi pou l delivre tout moun sou tè a.
Se nan li menm ou te libere nou anba tout sa ki mal;
Ou fè nou vin byen ankò avèk ou.
Se nan li menm ou fè nou sòti anba manti
Pou n jwenn laverite,
Anba peche pou n jwenn lajistis,
Anba lanmò pou n jwenn lavi.
Lè Selebran an ap pale sou pen an, se pou l kenbe l osinon mete men l sou li. Lè l ap pale sou diven an, se pou l kenbe gode a osinon mete men l sou li ansanm ak tout lòt veso ki gen diven ladan l yo pou konsakre.
Lannwit anvan li mouri pou nou,
Granmèt nou Jezikri pran pen;
Lè li fin di w mèsi, li kase l,
Li bay disip li yo epi li di:
"Pran, manje, sa a se kò mwen, se pou nou li ye.
Fè sa pou nou ka sonje mwen."
Lè yo fin manje, lip ran gode diven an;
Lè li fin di w mèsi, li pase l bay o epi li di:
“Sa a se san mwen, nouvo kontra Bondye fè avèk lèzòm,
San ki koule pou nou tout ak anpil lòt pou lave peche.
Chak fwa n ap bwè ladan l, fè sa pou nou ka sonje mwen.”
Se pou sa, O Papa, menm jan li te kòmande nou,
Selebran an ak Asanble a
Nou sonje lanmò li,
Nou pwoklame leve vivan li,
N ap tann li retounen nan tout belte li.
Selebran an ap kontinye
Epi Bondye, ou menm ki Granmèt tout bagay,
N ap ba w sakrifis lwanj nou ak remèsiman nou.
N ap ofri w sa k sòti nan kreyasyon w lan menm,
Pen ak diven sa a.
Tanpri, Bondye ki genyen kè sansib,
Voye Lespri Sen w lan sou kado sa yo
Pou yo ka tounen pou nou Sakreman kò Kris la
Ak san l ki siyen nouvo kontra a.
Marande nou ak Pitit ou a nan sakrifis li.
Fè Lespri Sen an mete nou apa pou ou tou
Pou nou kapab fè w plèzi.
Lè lè a rive, mete tout bagay anba men Kris la,
Epi Mennen nou ansanm ak (. . . . . . . . . . . . . . ) epi
Tout sèvitè w yo nan peyi kote ou sèl Wa a.
La, nou menm ak tout pitit ou yo
Va jwenn eritaj ki pap janm fini an. Pa pouvwa
Jezikri Granmèt nou, li menm ki tèt Legliz la,
Li menm tou k ap sove nou.
Se pa li menm, ak li menm, nan li menm,
Nan tèt ansanm ak Lespri sen an Ou va jwenn tout respè ak tout lwanj,
Papa ki genyen tout pouvwa, kounye a ak pou tout tan. Amèn.
Kounye a, jan Granmèt la te montre nou, an nou lapriyè,
N ap kontinye avèk priyè Granmèt la nan paj 266.
Alternative Forms of the Great Thanksgiving
Eucharistic Prayer B
Tout liyn ki gen ti kwa devan yo se pati ki rezève pou asanble a.
Selebran an, Evèk la oubyen Pè a, ap bay asanble a fas,
Epi l ap di osinon l ap chante
Granmèt la avèk nou
+Avèk ou menm tou
Leve kè nou byen wo
+Yo deja devan Granmèt la
An nou di Bondye Granmèt nou mèsi
+Li merite sa vre.
Selebran an ap bay lotèl la fas. Li va kontinye pou kont li
Bondye ki gen tout pouvwa, ou menm k ap gouvènen
Tout sa nou wè ak tout sa nou pa wè,
Ou merite tout respè ak tout lwanj.
+ Lwanj pou ou pou tout tan e pou tout tan.
Ou louvri bouch ou epi tout bagay fèt; gwo lespas nou pa
Ta kwè ki separe zetwal yo, galaksi yo, solèy la ak
Lòt zetwal yo, planet yo k ap vire won bò solèy la,
Epi tè a kote lèzòm rete a ki tankou yon ti grenn sab
Nan mitan tout gwo mèvèy say o.
+Si yo la, si yo gen lavi, se paske ou vle.
Se avèk bagay ou te deja tabli depi nan tan lontan
Ou te kreye lèzòm, epi out e bannou memwa, ou te mete
La rezon nan nou, ou te fè nou abil pou n te ka gen pouvwa
Sou rès kreyasyon an. Men nou te vire do ba ou,
Nou te trayi konfyans ou, nou te tonbe nan chen manje chen.
+Pitye pou nou Granmèt, paske nou fè w ditto anpil.
Tout tan ou pa janm fatige, ou rele nou vin jwenn ou ankò.
Se nan bouch pwofèt yo ak saj yo ou te fè nou konnen
Lalwa w ki dwat. Epi, lè lè a rive, ou te voye pwòp Pitit ou,
Ki sòti nan vant yon fanm, pou l akonpli lalwa, pou l
Louvri pou nou chemen liberasyon an ak chemen kè poze a.
+Se nan san l, li te fè nou byen ankò avè w
+Se nan mak blese l yo, nou jwenn gerizon.
Se poutèt sa, n ap mete vwa nou ansanm ak vwa tout sèvitè w
Yo ki nan syèl la; pwofèt yo, apòt yo, mati yo, epi ak tout lòt moun ki, nan tan pa yo, te mete konfyans yo nan ou, pou n chante lwanj pou ou nan kantik sa a ki pap janm fini an:
Se ou ki sen, se ou ki sen, se ou ki sen tout bon.
Bondye se ou ki Granmèt tout sa kin an syèl la.
Bèlte ou plen syèl la ak tè a.
Lwanj pou Bondye nan syèl la.
Benediksyon pou moun k ap vini nan non Granmèt la.
Lwanj pou Bondye nan syèl la.
Selebran an ap kontinye
Kounye a, Papa, ou menm ki te sove nou nan Pitit ou
Ki te fè nou yon pèp nouvo nan dlo ak nan Lespri,
N ap ofri w kado sa yo.
Mete yo apa nan pouvwa Lespri Sen w lan
Pou yo kapab vin tounen Kò ak San Jezikri Granmèt nou.
Lè selebran an ap pale sou pen an, se pou li kenbe l osinon mete men l sou li. Lè l ap pale sou diven an, se pou li kenbe gode a osinon mete men l sou li ansanm ak tout lòt ki gen diven ladan yo pou konsakre.
Lannwit yo te trayi l la li pran pen,
Lè li fin di w mèsi, li kase pen an bay zanmi l yo,
Epi li di: “Pran manje, sa a se kò mwen
Se pou nou li ye. Fè sa pou n ka sonje mwen”.
Lè yo fin manje, li pran gode diven an,
Li di w mèsi, epi li di: “Se pou nou tout bwè ladan l.
Sa a se San mwen, nouvo kontra a Bondye fè avèk lèzòm,
San ki koule pou nou tout ak anpil lòt pou lave peche.
Chak fwa n ap bwè ladan l, fè sa pou n ka sonje mwen.”
Kounye a n ap sonje jan w te delivre nou,
Epi n ap ofri w sakrifis remèsiman nou.
+N ap fete lanmò li ak remèsiman li,
Pandan n ap tann jou l ap retounen an.
O Granmèt, ou menm ki Bondye zansèt nou yo,
Bondye Abraham, Izaak ak Jakòk,Papa Granmèt nou
Jezikri; tanpri louvri je nou pou n kapab wè
travay ou toupatou sou tè a. Pa kite n ak
lide n ap pwoche bò tab sa a pou n konsole
sèlman, men pou n jwenn fòs ak kouraj, pou n
jwenn padon sèlman, men pou lavi nou chanje. Se pou
favè w bannou nan kominyon sa a fè nou fè youn nan
Kris la. Konsa nou ka rann lemonn sèvis poutèt
non li pote.
+Granmèt ki leve vivan,
Fè n wè w lè n ap kase pen an.
Tanpri Papa, aksepte priyè nou yo ak lwanj nou yo
Nan non Jezikri Granprèt nou. Se li ak ou menm
ansanm ak Lespri Sen an Legliz ou a ap adore, ap bay respè
ak tout lwanj, ras an ras pou tout tan gen tan. Amèn.
Kounye a jan Granmèt nou te montre n, ann lapriyè,
N ap kontinye avèk Priyè Granmèt la nan paj 266.
Tout moun ap rete kanpe. Selebran an(Evèk la ou byen Pè a) ap bay Asanble a fas, epi l ap di osinon l ap chante
Selebran ap bay lotèl la fas. Li va kontinye pou kont li.
Li bon vre pou nou fè lwanj ou, O Papa, epi pou nou di w mèsi;
Paske se ou menm sèl ki Bondye tout bon, k ap viv nan limyè
Ki depase konesans nou, depi anvan tout tan epi pou tout tan gen tan.
Ou se fontèn lavi, sous tout sa ki bon; ou fè tout bagay,
Ou plen yo ak benediksyon w. Ou kreye yo pou yo kapab
Jwenn rejwisans nan limyè w k ap klere yo.
Yon bann zanj nou pa kapab konte antoure w, ap sèvi w,
Lajounen kou nan nwit; nan bèlte prezans ou, yo adore w
san rete. Ansanm avèk yo epi ansanm avèk tout kreyati
ki anba syèl la, n ap fè lwanj pou non w nan kantik sa a:
Selebran an ansanm ak asanble a
Se ou ki sen, se ou ki sen, se ou ki sen tout bon.
Bondye se ou ki Granmèt tout sa ki nan syèl la.
Bèlte w plen syèl la ak tè a.
Viv Bondye nan syèl la.
Benediksyon pou moun k ap vini nan non Granmèt la.
Lwanj pou Bondye nan syèl la.
Asanble a m♪t rete kanpe osinon ajenou
Selebran an ap kontinye
N ap fè lwanj ou Granmèt, ou menm ki sen nan bèlte tout pouvwa w. Gwo mèvèy ou yo fè nou wè sajès ou ak renmen w. Ou fè nou pòtre avèk ou; ou mete nou jeran sou tout tè a pou nou te ka dirije epi sèvi tout kreyati w yo anba lòd ou, ou menm ki kreye nou. Men lè dezobeyisans te voye nou jete lwen w, ou pat kite nou tonbe anba pouvwa lanmò. Nan kè sansib ou, ou te vin ede nou; konsa lè nou chache w nou ka jwenn ou. Ou te toujou kontinye ap rele nou vin byen avèk ou. Nan bouch pwofèt yo, ou te aprann nou lespwa delivrans la.
Papa, ou te telman renmen mond lan, lè lè a rive,
ou te voye sèl Pitit ou a pou sove nou. Nan pouvwa
Lespri Sen an, li tounen moun nan vant Mari ki vyèj. Li te viv menm jan avèk nou, sòf li pat fè peche. Li te anonse bòn nouvèl delivrans la bay pòv yo; libète bay prizonye yo; kè kontan bay moun ki nan lapenn yo. Pou akonpli volonte w, li aksepte mouri; lè li soti nan kavo a, li kraze lanmò, epi li fè tout bagay vin nouvo.
Kounye a nou pap viv ankò pou nou menm men pou limenm ki mouri, ki leve vivan pou nou, li menm ki voye Lespri Sen an, premye kado li bay moun ki kwè yo, pou akonpli travay li nan mond lan epi pou fè tout moun vin apa pou li tout bon vre.
Lè Selebran an ap pale sou pen an, se pouli kenbe li osinon mete men l sou li. Lè l ap pale sou diven an, se pou l kenbe gode a osinon mete men l sou li ansanm ak tout lòt veso ki gen diven ladan yo pou konsakre.
Papa ki nan syèl la, lè lè a rive pou w fè wè pouvwa w parèt aklè nan li, Jezi pat manke renmen patizan l yo ki nan mond lan, li renmen yo nèt ale. Lè l t ap soupe avèk yo li pran pen; lè l fin di w mèsi, li kase l, li bay disip li yo, epi li di: “Pran, manje, sa a se kò mwen, se pou nou li ye. Fè sa pou nou ka sonje mwen.”
Lè yo fin manje, li pran gode diven an; lè l fin di w mèsi,
li pase l ba yo epi li di: “Sa a se san mwen, nouvo kontra Bondye fè avèk lèzòm, san ki koule pou nou tout ak anpil lòt pou lave peche. Chak fwa n ap bwè ladan l, fè sa pou nou ka sonje mwen.”
Kounye a Papa, n ap fè fèt pou nou sonje jan w te delivre nou. N ap sonje jan Kris te mouri, jan li te desann pami mò yo, n ap anonse jan l leve vivan ak jan li monte nan syèl la al chita bò dwat ou. N ap tann li retounen nan bèl pouvwa li. Pandan n ap ofri w pen sa a ak gode diven sa a ki soti nan sa w deja ban nou n ap fè lwanj pou ou, n ap beni non w.
Selebran an ak Asanble a
N ap fè lwanj pou ou, n ap beni non w, n ap di w mèsi, epi n ap lapriyè w, Bondye Granmèt nou.
Selebran an ap kontinye
Granmèt, tanpri souple, nan bon kè w fè Lespri Sen w desann sou nou ansanm ak kado sa yo k ap vin apa pou ou. Fè n wè ladan yo kado ki sen pou pèp ou a ki sen, pen lavi a ak gode delivrans lan, Kò ak San Jezikri Pitit ou.
Tanpri fè tout moun ki manje nan pen sa a epi ki bwè nan gode sa a tounen yon sèl kò, yon sèl lespri, yon sakrifis vivan nan Kris la pou sèvi lwanj non w.
O Granmèt, sonje Legliz ou a, ki yon sèl kòt fanmi, ki apa pou ou, ki toupatou, ki bati sou Apòt yo. Se avèk Kris la out e delivre li. Fè n wè tèt ansanm li, kenbe l nan konfyans li, fè l rete nan kè poze.
(Sonje (NN. Ak) tout sèvitè w yo k ap dirije Legliz ou a). (Sonje tout pèp ou a epi tout sa k ap chache verite w la).
(Sonje_______)
(Sonje tout moun ki mouri nan Kris la; sonje tout lòt mò yo, se ou menm sèlman ki konnen konfyans yo te genyen nan ou. Mennen yo kote ki gen kè kontan ak limyè pou tout tan).
Tanpri fè n jwenn eritaj pa nou avèk (La vyèj Mari ki beni pase tout fanm; avèk grandèt yo, pwofèt yo, Apòt yo, mati yo, (avèk______) epi ak) tout sen yo kit e jwenn favè w nan tan pa yo. Nan tèt ansanm avèk yo, n ap fè lwanj pou ou, n ap fè bèl konpliman pou ou, nan non Pitit ou , Jezikri Granmèt nou
Nan non Kris la, avèk Kris la epi nan Kris la, tout respè ak tout lwanj se pou ou, Papa Bondye ki gen tout pouvwa, nan tèt ansanm ak Lespri Sen an, pou tout tan gen tan. Amèn.
Kounye a jan Granmèt la te montre nou, an nou lapriyè.
N ap kontinye avèk Priyè Granmèt la nan paj 266
Nou mèt sèvi ak yonn nan vèsè sa yo osinon nenpòt lòt vèsè la Bib ki mache ak sikonstans lan.
Men sa pou w fè pou Bondye; di l mèsi pou tout bagay. Fè tout sa w te pwomèt fè pou Bondye anwo nan syèl la. Sòm 50,14
An nou fè lwanj Granmèt la paske li merite sa; an nou pote ofrann ba li, an nou rantre lakay li. Sòm 96,8
Se pou nou viv avèk renmen nan kè nou menm jan Kris la te fè l la, li menm ki te renmen nou, ki te bay lavi li pou nou. Efèz 5,2
Se sa k fè, frè m yo, jan Bondye fè nou wè li gen kè sansib pou nou, an nou ofri tout kò nou ba li tankou bèt yo mete apa pou Bondye, bèt yo sakrifye tou vivan epi k ap fè Bondye plèzi. Se sèl jan moun dwe sèvi Bondye tout bon. Wom 12,1
Si lè w ap depose ofrann ou sou lotèl la bay Bondye, etan w la devan lotèl la, ou sonje frè w gen kichòy kont ou, men sa pou w fè: kite ofrann lan devan lotèl la; ale rekonsilye ak frè w la anvan. Apre sa, retounen vin bay Bondye ofrann ou an. Matt 5, 23.24
Granmèsi Jezikri, sèl sakrifis n ap ofri bay Bondye, se lwanj n ap ba li tout tan; se tout tan pou non l nan bouch nou. Pa bliye, se pou nou fè sa ki byen. Se pou nou youn ede lòt; se sakrifis konsa ki fè Bondye plèzi. Ebre 13,15.16
O Bondye, Granmèt nou, ou merite pou w resevwa lwanj, respè ak pouvwa. Se ou menm ki fè tout bagay. Si yo la, si yon gen lavi, se paske w vle. Apo 4,11
Granmèt, ou grannèg, ou gen pouvwa. Se pou ou tout lwanj. W ap domine sou tout bagay pou tout tan. Tout sa ki nan syèl la ak sou late se pou ou. Se ou menm ki wa, ki sèl chef tout bagay. I Istwa 29,11
Osinon nou mèt envite Asanble a bay ofrann li konsa
Ak kè kontan, an nou bay Granmèt la ofrann nou yo; An nou ofri l lavi nou ak rekòt travay nou.
PREFAS POU JOU GRANMET LA
Se pou nou itilize youn nan prefas sa yo jou Dimanch yo jan yo mande l la. Se pa pou nou itilize yo lòt jou semèn yo.
1.-Pou Bondye Papa a
Se ou menm ki sous limyè ak lavi. Ou te fè nou pòtre avèk ou. Granmèsi Jezikri, Granmèt nou, ou te ban nou lavi ki pap janm fini an.
Osinon sa a
2.-Pou Bondye Pitit la
Nan non Jezikri Granmèt nou. Premye jou nan semèn nan, li kraze lanmò ansanm ak kavo a. Lè l leve sòti vivan li louvri pou nou chemen lavi ki pap janm fini an.
Osinon sa a
3.-Pou Bondye Lespri Sen an
Paske ou te vle montre pouvwa w sou tè a, se ak dlo ansanm ak Lespri Sen an ou te fè nou vin yon pèp nouvo nan Jezikri Granmèt nou.
Proper Prefaces
Prefaces of the Lord's Day
PREFAS POU SEZON NAN LANE LITIJIK LA
Se pou nou itilize prefas sa yo jou Dimanch ak lòt jou semèn yo, sòf lè yo bay yon lòt prefas pou jou gran fèt yo oubyen pou lòt okazyon espesyal.
Lavan
Paske ou te voye Pitit ou te renmen anpil la pou l delivre nou anba pouvwa peche ak lanmò, pou l fè nou eritye ansanm avèk li lavi ki pap janm fini an; Konsa, lè li va retounen ankò ak tout pouvwa li, ak tout fòs li pou l jije tout moun, san nou pa wont, san nou pa gen lapèrèz, nou ka gen kè kontan pou nou resevwa li lè li va parèt.
Enkanasyon
Paske ou te bay Jezikri, sèl Pitit ou a pou l te ka fèt pou nou. Se nan pouvwa Lespri Sen an li tounen yon moun tout bon vre nan vant manman li, Mari ki vyèj; konsa nou kapab delivre anba esklavaj peche epi resevwa pouvwa pou nou vin pitit ou.
Epifani
Paske se nan mèvèy pawòl ou ki tounen moun nan, ou te fè yon limyè tou nèf klere nan kè nou pou w te ka fè nou konnen bèlte w jan li parèt a klè nan Pitit ou, Jezi Kris la, Granmèt nou.
Karèm
Nan non Jezikri, Granmèt nou ki te tante menm jan avèk nou, men li pat janm fè peche. Granmèsi favè li, nou kapab gen la viktwa sou tout bagay ki mal, epi nou pap viv ankò pou tèt pa nou sèlman men pou li menm ki mouri pou nou epi ki leve sòti vivan nan lanmò.
Osinon
Ou mande pèp ou a k ap viv apa pou ou pou l netwaye kè li epi pou l prepare ak kè kontan fèt Pak la; pou l kenbe fèm nan lapriyè, pou l fè sa ki byen, pou l renouvle lavi l nan pawòl ou ak nan sakreman w yo. Konsa li ka jwenn nèt ale favè ou te prepare pou tout moun ki renmen w.
Semèn Sent lan
Nan non Jezikri Granmèt nou, poutèt peche nou yo, yo te leve l byen wo sou bwa kwa a, pou l te kapab rale tout moun sou tè a vin jwenn li. Se soufrans li ak lanmò li ki fè l tounen pou tout moun ki mete konfyans yo nan li sous delivrans ki pap janm fini an.
Pak
Men sitou, nou dwe fè lwanj pou ou paske ou te fè Pitit ou, Jezikri Granmèt nou leve sòti vivan nan lanmò ak tout bèl pouvwa li. Se limenm ki te ti mouton fèt Pak la tout bon vre. Yo te sakrifye l pou nou. Se limenm ki wete peche sou tè a. Ak lanmò l, li te kraze lanmò, epi lè l leve byen vivan, li te fè nou jwenn lavi ki pap janm fini an.
Jou Lasansyon
Granmèt, Pitit ou renmen anpil la, Jezikri Granmèt nou. Apre li leve sòti vivan nan lanmò, li te parèt a klè devan disip li yo, epi devan je yo, li te monte nan syèl la pou l prepare yon plas pou nou. Konsa kote li va ye, nou va la tou, epi nou va gouvènen ansanm avèk li nan tout bèlte li.
Jou Lapannkòt
Nan non Jezikri, Granmèt nou. Pou l akonpli pwomès li te fè tout bon vre, li voye Lespri Sen an sòt nan syèl la desann sou disip yo pou l montre yo anpil bagay, epi pou l mennen yo nan laverite nèt ale a. Li mete ansanm yon pakèt pèp ki pat pale menm lang pou yo kapab pwoklame yon sèl konfyans. Li te bay Legliz la pouvwa pou sèvi w tankou yon bann Pè ki apa pou ou, epi pou simaye bòn nouvèl la bay tout nasyon yo.
PREFAS POU LOT SIKONSTANS
Dimanch la Trinite
Paske ou menm, Papa, ansanm ak Pitit ou a ansanm
Ak Lespri sen w lan, se yon sèl Bondye, yon sèl Granmèt, ki la pou tout tan. Se nan twa fason w fè nou konnen w, men se yon sèl ou ye. Se yon sèl bèlte egalegal n ap fete pou ou menm, Papa a ansanm ak Pitit la, ansanm ak Lespri Sen an.
Jou Latousen
Se ou menm ki mete nou nan mitan yon foul sèvitè w yo, ki te montre yo genyen konfyans nan ou. Se poutèt sa, nou kapab gen kè kontan nan tèt ansanm avèk yo, nou kapab kouri avèk pasyans nan chemen Bondye mete devan nou, epi ansanm avèk yo, nou kapab jwenn yon kouwòn lwanj ki pap janm fini an.
Fèt yon Sen
Pou bèl favè ou te fè wè aklè nan lavi tout sen w yo ki te tounen zouti travay ou epi ki te vin limyè pou lèzòm nan tan pa yo.
Osinon
Paske se nan obeyisans sen w yo ou te ban nou yon egzanp lavi ki kòrèk, epi nan kè kontan yo genyen nèt ale, ou ranfòse lespwa nou tout bon vre.
Osinon
Paske bèlte w parèt aklè nan lasanble sen w yo. Tout kreyati w yo ap fè lwanj pou ou epi tout sèvitè w yo ap beni non w; y ap deklare devan tout pouvwa sou tè a ki jan sèl Pitit ou a genyen yon gwo non.
Apòt ak Odinasyon
Nan non Jezikri Granmèt nou, ki gran gadò mouton w yo. Apre li leve byen vivan, li te voye Apòt li yo pou yo simaye Bòn Nouvèl la epi pou yo enstwi tout nasyon yo. Epi li te pwomèt pou l la avèk yo tout tan jouk sa kaba.
Lè n ap mete yon Legliz apa (Dedikas)
Nan non Jezikri Gran Prèt nou. Se nan li menm nou vin tankou wòch vivan pou bati yon kay ki apa pou ou; konsa nou ka ofri devan w yon sakrifis lwanj ak remèsiman ki pwòp epi
k ap fè w plèzi.
Batèm
Nan Jezikri Granmèt nou ou te fè nou vin pitit ou; ou te fè nou sitwayen nan peyi kote w sèl Wa a; ou te ban nou Lespri Sen w pou l gide nou nan laverite.
Maryaj
Paske se nan renmen madanm marye ak mesye marye, ou te montre nou imaj Jerizalèm nan syèl la ki tankou yon bèl madanm marye k ap prepare pou resevwa mesye marye l, Pitit ou a, Jezikri Granmèt nou. Li renmen Jerizalèm sa a, li te bay tèt li pou li, pou l te kapab fè tout bagay vin tou nèf.
Lè n ap komemore mò yo
Pa pouvwa Jezikri Granmèt nou; se limenm ki te leve byen vivan nan lanmò, li menm k ap konsole nou ak pwomès lavi nou va jwenn pou tout tan an. Paske, Granmèt, lavi moun pa w yo pap janm pèdi nèt. Se chanje li chanje. Lè kò tou fèb sa a fin demoli tankou yon kay, ou sere yon lòt kay pou nou nan syèl la, yon kay k ap la pou tout tan.


text:
News Release
WHD News Release: [09/17/2013]
Contact Name: Jennifer Marion or Jason Surbey
Phone Number: (202) 693-5795 or x4668
Email: marion.jennifer.r@dol.gov or Surbey.Jason@dol.gov
Release Number: 13-1922-NAT
Depatman Travay Ameriken an etann Salè minimòm, pwoteksyon lè siplemantè yo a travayè swen dirèk yo
Prèske de milyon travayè lasante adomisil ak swen pèsonèl ap benefisye
WASHINGTON Pou akonpli yon pwomès Prezidan Obama pou asire ke travayè swen dirèk yo resevwa yon salè pa jou ki jis pou yon jounen travay ki jis, Depatman Travay Ameriken an anonse yon règleman final jodia ki etann salè minimòm ak pwoteksyon lè siplemantè Lwa sou Nòm Travay Ekitab yo (Fair Labor Standards Act) a pifò travayè nasyon an k ap bay asistans premye swen adomisil a ti granmoun ak moun ki malad, blese oswa ki andikape. Chanjman sa ap fè ke anviwon de milyon travayè swen dirèk tankou oksilyè swen adomisil, oksilyè swen pèsonèl ak asistan enfimyè sètifye yo resevwa menm pwoteksyon debaz yo bay deja a pifò travayè Etazini yo. L ap ede garanti tou ke moun ki depann de asistans travayè swen dirèk yo gen aksè a swen ki konsekan ak bon kalite nan men yon mendèv stab epi de pli zan pli pwofesyonèl.
Secretary Travay la, Thomas E. Perez, te di: "Anpil fanmi Ameriken depann de sèvis vital travayè swen dirèk yo bay yo". "Akoz travay di yo, anpil Ameriken moun pa ka konte kapab viv nan fason ki endepandan, ale travay epi patisipe pi antyèman nan kominote yo. Jodia nou ap franchi yon etap enpòtan nan garanti ke pwofesyonèl sa yo resevwa pwoteksyon salè yo merite a pandan n ap pwoteje dwa moun k ap viv lakay yo."
Sekretè Sèvis Sante ak Imen an (Secretary of Health and Human Services), Kathleen Sebelius te di: "Travayè swen dirèk yo jwe yon wòl kritik nan asire aksè a bon kalite swen adomisil ke anpil moun bezwen pou yo rete ansante epi endepandan nan kominote yo, e yo ta dwe touche nan fason ki jis pou travay enpòtan sa." "N ap kontinye angaje nou ak konsomatè, eta, defansè ak founisè swen adomisil yo nan enplemantasyon règleman sa pou ede moun ki enfim, granmoun aje ak fanmi yo resevwa sèvis dekalite, ki santre sou moun."
Sektè swen adomisil la te grandi anpil pandan dènye deseni ki sot pase yo akoz plis Ameriken chwazi resevwa swen alontèm adomisil pito ke nan mezon retrèt oswa lòt etablisman. Malgre kwasans sa ak lefèt ke travayè swen dirèk yo resevwa fòmasyon pèfòmans de pli zan pli epi yo fè travay enfimyè ki fòme te konn fè, travayè ki fòme yo rete moun ki touche mwens nan sektè sèvis la. Gen yon estimasyon 1.9 milyon travayè dirèk Ozetazini, ke tout prèske anplwaye aktyèlman pa ajans swen adomisil yo. Apwoksimativman 90 pousan travayè swen dirèk yo se fanm, e prèske 50 pousan se minorite.
Anons jodia etann salè minimòm ak pwoteksyon lè siplemantè yo a tout travayè dirèk ki anplwaye pa ajans swen adomisil ak lòt tyès pati yo. Senkant eta deja etann salè minimòm ak pwoteksyon lè siplemantè yo a travayè swen dirèk yo, epi gen sis eta adisyonèl ak Distri Columbia ki mandate pwoteksyon salè minimòm eta a.
Laura Fortman, administratè adjwen prensipal Divizyon Salè ak Lè a (Wage and Hour Division), ajans ki administre epi ki mete FLSA an aplikasyonte, te di: "Depatman an te konsidere avèk swen kòmantè li te resevwa de moun ki resevwa swen adomisil, travayè, mèt travay tyès pati ak administratè pwogram eta ki sipòte swen adomisil yo". "An repons, règleman final la bay yon pi gwo fleksibilite epi li bay pwogram yo tan ki sifizan pou yo fè tout ajisteman ki nesesè. Ansanm, chanjman sa yo ap pèmèt règleman an reponn pi byen a bezwen konsomatè yo pandan y ap pwoteje pi byen travayè swen dirèk yo."
Règleman final la klarifye tou ke travayè swen dirèk ki bay sèvis ki lye sou plan medikal ke fòmasyon se tipikman yon prereki pou yo a, pa travayè konpayi, alò yo gen dwa a salè minimòm ak lè siplemantè. Epi, selon premye entansyon Kongrè a, travayè endividyèl ki anplwaye pa moun k ap resevwa sèvis la sèlman oswa fanmi moun sa oswa fanmi an epi ki angaje prensipalman nan akonpayman ak pwoteksyon (kenbe konpayi, vizite oswa angaje nan pastan) e ki okipe de aktivite sa yo nan fason ki okazyonèl, y ap toujou konsidere yo egzante de salè minimòm ak pwoteksyon lè siplemantè yo.
Règleman an ap anvigè 1ye Janvye 2015. Depatman Travay la te kreye yon nouvo pòtay entènèt ki gen zouti entènèt entèaktif, fich enfòmasyon ak lòt materyèl pou ede fanmi, lòt anplwaye ak travayè yo konprann nouvo egzijans yo. Sa yo, ansanm ak enfòmasyon sou seminè sou entènèt k ap vini sou règleman an, disponib nan www.dol.gov/whd/homecare/.
- Read this news release in English.
- Read this news release en Español.
- Read this news release in Traditional Chinese.
- Read this news release in Simplified Chinese.
- Read this news release in Tagalog.